Louis Fernand Jules Massignon (Nogent-sur-Marne, 25 a viz Gouere 1883 – Suresnes, 31 a viz Here 1962) zo un istorour, ur reteroniour hag un islamoniour gall bet kelenner er skol-uhel Collège de France.\nA-hed e vuhez, dre e studioù hag e labourioù, e klaskas Louis Massignon unaniñ an Islam hag ar gristeniezh dre ar meizad anvet badaliya en arabeg, "erlerc'hiañ ouzh ur soudard bet tennet d'ar sort", da lavarout eo reiñ e vuhez evitañ.\nLouis Massignon e 1948\nGanedigezh 25 a viz Gouere 1883\nMarv 31 a viz Here 1962\nRelijion Iliz katolik roman\nAkademiezh an Arabeg e Kaero\nAkademiezh Roueel Izelvroat\nan Arzoù hag ar Skiantoù\nAkademiezh Rusian ar Skiantoù\nAkademiezh Roueel Svedat\nDiwar e atiz e voe savet pirc'hirinded kristen-ha-muzuman chapel ar Seizh Sant er C'houerc'had e 1954, hag a-drugarez e oberiantez e voe kemmet sell an Iliz katolik roman war an islam e-kreiz ar bloavezhioù 1960.\n2 Kredennoù relijiel ha politikel\nMab e oa d'ar c'hizeller Pierre Henry Ferdinand Massignon, alias Pierre Roche ha d'e wreg Marie Hovyn, a orin flandrezat. Un hollboellour dizoue e oa an tad ha kristenez pleustrerez e oa ar vamm. A-hed bugaleaj Louis Massignon e voe eneberezh e Bro-C'hall etre dalc'hidi ar relijion gristen ha re al likelezh, betek ma voe disrannet an Iliz diouzh ar Stad dre lezenn an 9 a viz Kerzu 1905.\nDiwar levezon e vamm e voe pasket ha kouzoumennet e 1893, er bloaz ma'z eas d'al lise Louis-le-Grand e Paris da-heul e studioù el lise Montaigne. En hañvezh 1898 e veajas en e unan en Alamagn, kent tapout e vachelouriezh war al lizhiri e 1900.\nBloaz goude, e 1901, e veajas da Aljeria hag e tapas un eil bachelouriezh, war ar jedoniezh ha diwar gourc'hemenn e dad.\nE miz Ebrel 1904, echuet gantañ e servij-soudard a zaou vloaz, ez eas gant unan eus mignoned e dad da ober savleoù topografek etre Fes ha Tanja e Maroko ; diwar disoc'hoù ar veaj-se ez embannas e 1905 ur studiadenn a-zivout douaroniezh Maroko hervez an ergerzher eus ar XVIvet kantved Hassan al-Wazzan, gwelloc'h anavet evel Leo Africanus.\nE miz C'hwevrer 1906 e voe diplomet war an arabeg klasel ha poblek hag e heulias kentelioù islamoniezh ; tamm-ha-tamm ez eas e feiz katolik da get. E dibenn ar bloaz e voe anvet en Ensavadur gall an Henoniezh e Kaero, ma labouras war istor ha yezhoniezh ar bed arabek.\nE 1907 ivez e voe kaset da Iraq da seveniñ ur gefridi henoniel e kreñvlec'h al-Oukhaidir e-kichen Karbala, ur 150 kilometr bennak er mervent da Vaghdad. Eno, hag a-drugarez an tiegezh Alusi e zegemeras hervez hengoun ospitalded nevet ar soufiegezh, e reas anaoudegezh gant skridoù ar c'hevrinour soufi persian Mansour al-Hallaj (c. 858-922) hag a levezonas don koulz e vuhez personel, e resped skiantel hag e feiz.\nP'edo o veajiñ dre Iraq e voe paket gant dispac'herien Durk war zigarez e oa ur spier anezhañ. Lazhet e vije bet panevet erbedadennoù an tiegezh Alusi. Turkeg a zeskas e-pad ma oa dalc'het gant e skraperien.\nA-c'houde ar gwalldaol-se ma voe darbet dezhañ mervel d'an oad a 24 bloaz e tivizas distreiñ d'ar feiz katolik, en ur genderc'hel da sevel un dezenn diwar-benn Mansour al-Hallaj.\nUr bloavezh pouezus e buhez Louis Massignon e voe 1908. Kenderc'hel a reas da labourat e Baghdad war an dopografiezh istorel hag ar gevrinelezh. D'an 3 a viz Mae, goude bout klasket en em lazhañ en abeg da vreteoù e-mesk karavanenn an ergerzhadenn, e vevas un darvoudenn gevrinek a anvas « Gweladenn an Estrañjour » : Doue a zeuas dezhañ e stumm ar Barner hag an Tad.  Goude bout bet prederiet en ospital e Baghdad ez eas gant ur mezeg hag ur beleg da Veirout e Liban, ma vevas div zarvoudenn gevrinek all d'ar 24 ha d'ar 25 a viz Mezheven.\nEn hañv e tistroas da Vro-C'hall kent mont da Zanmark da gemer perzh e XVvet Kendalc'h ar reteroniourien e Kopenhagen ; eno e kejas ouzh an islamoniour hungariat meur Ignaz Goldziher (1850-1921), unan eus diazezerien ar reteroniezh skiantel en Europa, hag a skoazellas ar reteroniour yaouank en e labourioù diwar-benn Mansour al-Hallaj.\nE miz Here e voe e Breizh, ma lakaas sevel ur groaz en enor d'e zistro da zoue ar gristenien e-kichen maner e familh e Porzhig. \nE deroù 1909 e kejas Louis Massignon ouzh an ergerzher, douaroniour ha danvez gwenvidig Charles de Foucauld (1858-1916) ; e miz Gwengolo e kinnigas hennezh dont da vevañ gantañ e dezerzh ar Sahara en Aljeria — gwell e voe d'an islamoniour distreiñ da Gaero da brientiñ embannadur danevell e enklask e kreñvlec'h al-Oukhaidir, met klask a reas evelato bevañ evel ur penitiour e dezerzh Iraq. Un eil gwech e kejas ouzh Ch. de Foucauld e miz C'hwevrer 1911.\nFrançois Iañ o krouiñ an ensavadur Collège de France\nGwerell e Mirdi al Louvre\nE 1912, goude bout kemeret perzh e XVIvet Kendalc'h ar Reteroniourien en Aten hag e IVe Kendalc'h etrebroadel Istor ar relijionoù e Leiden, ez eas da Gaero da reiñ ur rummad 40 kentel en arabeg diwar-benn istor termenoù arabek ar brederouriezh. Goude-se e tistroas da Baris, ma kejas un trede gwech ouzh Ch. de Foucauld, kent mont e miz Gwengolo d'ur birc'hirinded en Alamagn war bez ar gevrinadez Anna Katharina Emmerick (1774-1824) e Dülmen (Nordrhein-Westfalen).\nE miz Genver ar bloaz 1914 e lakaas e Skol-veur ar Sorbonne e dezenn a-zivout Mansour al-Hallaj ; d'ar 27 e timezas e Brusel gant e geniterv Marcelle Dansaert-Testelin. E Paris en em stalias ar c'houblad, en devoe tri bugel : Yves (1915-1935), Daniel (1919-2000) ha Geneviève (1921-1966).\nD'ar 1añ a viz Eost e voe ar genvodadeg hollek da geñver deroù ar Brezel-bed kentañ ; e Leuven e Belgia e voe distrujet dornskrid tezenn-klokaat Louis Massignon diwar-benn « Orin geriaoueg teknikel ar gevrinouriezh vuzulman ». Adal miz Gwengolo e labouras an islamoniour e Servij kelaouiñ Ministrerezh an Aferioù Estren souzet e Bourdel kent bout kaset e miz Meurzh 1915 da jubennour saozneg war Enez Bozcaada e Turkia ha d'ar Sturvod gall en Dardanelloù.\nE miz Here 1916 e c'houlennas Louis Massignon bout kaset d'an talbenn ; perzh a gemeras neuze en emgann Dobromir e Bulgaria.\nMervel a reas Charles de Foucauld e miz Kerzu 1916 ; pa glevas ar c'heloù e miz Genver 1917 ez eas L. Massignon da Baris da sikour gant ar skrivagner René Bazin (1853-1932) da sevel buhezskrid an hini tremenet. \nE miz Meurzh 1917 e voe anvet da guzulier an diplomat François Georges-Picot (1870-1951) evit a sell ouzh an aferioù arab hag otoman, e Kaero adarre. E miz Kerzu, pa oa ofiser el Legion arab renet gant ofiserien breizhveurat ez eas tre e Jeruzalem gant Thomas Edward Lawrence hag e pedas el lec'hioù nevet.\nPelloc'h, e 1918, e voe oberiant war tachennoù an diplomatiezh, ar politikerezh, ar skiantoù hag ar gevrinelezh e Kaero, Pariz ha Roma.\nE miz Gouere 1919 e voe anvet da eilkelenner war ar sokiologiezh hag ar sokiografiezh muzulman en ensavadur Collège de France e Pariz ; e miz Kerzu e roas e gentel gentañ.\nE sizhunvezhioù kentañ 1920 e skridaozas ar feurioù-emglev etre Georges Clemenceau, prezidant Kuzul ministred Bro-C'hall, ha Faisal Iañ Irak a-zivout dizalc'hiezh Siria diouzh an Impalaeriezh otoman.\nEn hañv e roas lañs da bleustr pemdeziek an tri Anjeluz, evit ar yuzevien, ar vuzulmaned hag an heñvelreviaded. Boulc'hañ a reas ur Bloaziadur ar Bed Muzulman e 1921 hag e studias skridoù ar Mahatma Gandhi.\nE miz Mae 1922 e kinnigas e dezenn a-zivout Mansour al-Hallaj er Sorbonne kent e embann ; yen e voe an degemer gant ar meteier katolik : nac'h a rejont e spered digor war an Islam, war zigarez ma oa ar soufiegezh ur rannig eus an islam.\nEr bloavezhioù 1923-24 ez enklaskas er Maghreb diwar-benn ar c'horfuniadoù ; e miz Gouere 1924 e prezegas e Belgia a-zivout ar santez Christina Mirabilis (1150-1224).\nE 1926 e voe dilennet Louis Massignon da gelenner e Collège France, er gador ma oa bet eilkelenner adalek 1919 betek 1924.\nD'an 30 a viz Du 1931 ez emezelas en Trede Urzh frañsezat, dindan an anv « breur Abraham ».  E miz Kerzu e kejas ouzh Mahatma Gandhi e Paris.\nE Kaero e voe a-nevez e miz Genver 1934 evit kemer perzh evel ezel e dalc'h kentañ Akademiezh an Arabeg.\nE miz C'hwevrer, gant ar C'hresianez katolik Mary Kahil (1889-1979) en devoa kavet e Kaero e 1912, e tiazezas ar Badaliya, ur genvreuriezh etrebroadel mennet da bediñ evit ar vuzulmaned e ra o c'harantez diouer da Jezuz-Krist ; ne voe anzavet ar genvreuriezh gant ar Vatikan nemet dek vloaz diwezhatoc'h. \nPa darzhas an Eil Brezel-bed e 1939 e voe anvet Louis Massignon e Sturvod al Luioù ; adalek miz Kerzu 1939 betek miz C'hwevrer 1940 e voe kaset da seveniñ kefridioù er Reter-Nesañ, kent distreiñ da gelenn e Collège de France adalek miz Here ; a-hed an amzer ma voe dalc'het Bro-C'hall gant an nazied e chomas tost d'ar Rezistañs.\nE 1941 e tiazezas an Ensavadur Dar-as-Salaam ("Ti ar Peoc'h") e Kaero.\nGoude ar brezel, e 1945, e voe fiziet ennañ un droiad en anv ar Stad c'hall en holl vroioù ar Reter-Nesañ evit adskoulmañ darempredoù politikel ha sevenadurel.\nD'an 30 a viz Genver 1948 e voe drouklazhet Mahatma Gandhi e New Delhi.\nD'ar 14 a viz Mae e voe staliet Stad Israel ; sevel groñs enep rannadur Palestina a reas an islamoniour, ha stourm evit ma vije roet ur statud etrebroadel d'al lec'hioù nevet. E 1949 e voe kaset di gant an eskobelezh c'hall evit skoazellañ ar repuidi balestinat.\nEn hevelep bloavezh ez asantas ar pab Pi XII ma tremenfe L. Massignon eus al lid latin d'an hini gresian-ha-katolik melkit. Bloaz goude, e 1950, e voe beleget el lid melkit e Kaero.\nE miz Gouere 1951 e voe er C'houerc'had, ma teskas a-zivout chapel-daol-vaen ar Seizh Sant.\nE 1952 ez eas da Iraq da geñver « Mil bloaz » ar prederour muzulman Avisenna (980-1037), kent ober un droiad skolveuriek e Stadoù-Unanet Amerika e-pad tri miz.\nE miz Genver 1953 ez eas da New Delhi da geñver deiz-ha-bloaz marv Mahatma Gandhi. E miz Mezheven e voe beskadoriad ar Gevredigezh Frañs-Maroko bet krouet gant he frezidant François Mauriac. E miz Gouere e voe er C'houerc'had adarre hag e verzas ar gerentiezh tost etre gwerz ar Seizh Sant ha souratenn 18 ar C'horan.\nBloaz war-lerc'h, d'an oad a 71 vloaz, e tilezas e garg a gelenner da vont war e leve.\nE miz Gouere 1954 e roas lañs d'ar birc'hirinded katolik-ha-muzulman e chapel ar Seizh Sant er C'houerc'had.\nYun-enebiñ en Aljeria, 1957\nGant e dog war e varlenn emañ L. Massignon\nE 1955 ez eas da Vadagaskar da welet gwragez ar gannaded valgach hag a oa bac'het en Ouganda, kent mont da Namugongo e-kichen Kampala da weladenniñ o friedoù el lec'h ma voe merzheriet ar sant Charles Lwanga (1865-1886) ha 31 c'hristen all (22 gatolig ha 23 anglikan).\nBrezel Aljeria a o ren abaoe daou vloaz pa dremenas Louis Massignon ar bloavezh 1956 a-bezh e Bro-C'hall o tistagañ prezegennoù evit difenn ar peoc'h en anv Charles de Foucauld ; kement-se hag ur yun-enebiñ en abeg d'ar jahin en Aljeria a dalvezas dezhañ bout kunujennet ha lorgnet garv gant izili al luskad Algérie française pa oa o vont da ober ur brezegenn diwar-benn Ch. de Foucauld e 1958 e Kreizenn gatolik ar gefredourien c'hall. .\nE 1958 ivez ez eas da Japan evit kemer perzh e Xvet Kendalc'h istor ar relijionoù.\nPerzh a gemeras e XXVvet Kendalc'h ar Reteroniourien e Moskov e miz Gouere 1960 ; klañv e voe eno. Bloaz goude hag e 1962 e voe gwelet e pirc'hirinded ar Seizh Sant, d'ar Sul diwezhañ a viz Gouere.\nMervel a reas Louis Massignon e Suresnes, e bannlev Paris, gant ul lamm-kalon e-kerzh an nozvezh etre an 31 a viz Here hag ar 1añ a viz Du 1962. D'ar 6 a viz Du e voe beziet e marvgav ar familh e Porzhig, e Breizh.\nKredennoù relijiel ha politikelAozañ\nAl-Kafr, souratenn 18 ar C'horan\nPersia, XIvet kantved\nDiazez feiz Louis Massignon eo ospitalded nevet ar soufiegezh, a zeskas digant an tiegezh Alusi e Baghdad, hag ar badaliya.\n♦ An ospitalded nevet\nUnan eus gourc'hemennoù an islam eo. Hervez Louis Massignon e ranker degemer forzh pe zen ha zoken en em lakaat ouzh e servij hep klask e gemmañ pe karout e vije disheñvel.\nDiwar kement-se e teu e stourm evit kenvezañs peoc'hiek ar pobloù, e enebiezh ouzh disrannadur Palestina, hag e stourm evit ma vije Aljeria ur Stad dizalc'h met lies ar sevenadurioù hag ar relijionoù enni.\n♦ Ar badaliya\nDiwar buhezskrid ar santez katolik izelvroat Liduina a Schiedam (1380-1433) bet savet gant ar skrivagner gall Joris-Karl Huysmans (1848-1907) hag embannet e 1901  e teu kredenn start L. Massignon ez eo ar badiliya kar islamek boureverezh ar C'hrist war ar groaz : hervez Huysmans, ar santez a ginnigas da Zoue gouzañv evit dasprenañ pec'hedoù un den all, evel ma reas ar C'hrist war ar groaz evit Mab-den ; ouzhpenn, kement hag an erbediñ kristen — pediñ evit mad un den all — eo ar badaliya.\nMeizad ar badaliya eo a gasas an islamoniour da gomz d'an doue kristen en anv ar vuzulmaned — hep klask o zreiñ da gristenien avat rak enep an ospitalded e vije — gant ar soñj da seveniñ youl an doue drezo. Pelloc'h, mont da veleg a reas gant ar mennozh da reiñ e vuhez evit e hentez.\n♦ An islam\nLouis Massignon a wele an islam evel ur relijion diazezet war awen Mohamed, pa veizas hennezh an توحيد tawhid "unelezh" an doue. Pelloc'h ez eas ar profed, hag e Levr ar C'heneliezh ar Bibl e kavas ur respont : mab henañ Abraham, Ishmael, e voe hendad an Arabed.  Neuze e soñjas e voe an diskuliadur-se ur respont kevrinus a-berzh gras Doue da bedenn Abraham evit Ishmael hag an Arabed. \nHervez L. Massignon ez eo an islam un distro da relijion an Natur, hogen gant un doue hepken na c'heller ket anaout e hennad, dre deir fazenn : an hendadoù a azeulas an Natur dre al loened, ar plant, ar mein hag ar c'hosmoz ; an doue a ziskulias e lezennoù da Voizez ; Jezuz-Krist a ziskulias karantez an doue. Neuze ne c'hall Mab-den nemet asantiñ d'ar pezh a zo bet diskuliet diwar-benn an doue ha sentiñ d'e lezennoù, hep klask en em unaniñ gant an doue dre al lezennoù-se.  Hervez an islamoniour e tiskleir kement-se an diforc'hioù a zo etre an islam diouzh an eil tu, ar gristeniezh hag ar yuzevegezh diouzh an tu all evit a sell ouzh an divezegezh.\n♦ Islam ha kristeniezh\nPeogwir ez eo Abraham o hendad boutin e rankje ar gristenien hag ar vuzulmaned bout breudeur er feiz hag en alberzh, ha saveteiñ an eil re ar re all de ar badaliya ; neuze e fellas da L. Massignon degemer ar vuzulmaned er salvidigezh bet degaset gant Jezuz-Krist hep dezho treiñ war-du ar feiz kristen. Ar pezh a rank ar vuzulmaned ober, e gwirionez, eo treiñ o-unan war-du an islam gwirion — ar soufiegezh, en e spered. \nDre e studioù war an islam ha war skridoù Mansour al-Hallaj e c'hallas Louis Massignon termeniñ ha disklêriañ meur a bimpatrom boutin d'an div relijion :\nAn ospitalded, hag a zo nevet koulz er gristeniezh (dre gomzoù Jezuz-Krist) hag en islam (dre c'hourchemenn ar C'horan) ;\nan erbediñ, gant ster arsevel e vouezh evit difenn un den dirak Doue er relijion gristen, hag a zo kar da vadaliya an islam.\nAbraham, hag a zo tad an undoueouriezh ;\nFatima Zahra, merc'h ar profed Mahomed, hag a zo kar he c'hlanded da hini ar Werc'hez Vari ;\nSalman ar Persian, ur c'hristen troet war-du an islam hag ambrouger ar profed Mahomed ;\nBreudeur ar Seizh Hun, hag a zo azeulet en div relijion evel testeni eus galloud Doue da zasorc'hiñ ar feizidi ;\nEn e oberoù politikel e chomas feal Louis Massignon da genvezañs peoc'hus ar pobloù hag ar relijionoù (an ospitalded nevet) ha da vennozhioù Mahatma Gandhi a-zivout an ober hep bell.\nTrubuilhet un tamm e voe koulz pennadurezhioù ar gatoligiezh ha re an islam gant mennozhioù Louis Massignon.\nPetra bennak ma chomas an islamoniour feal bepred d'ar gatoligiezh, hep kouezhañ gwech ebet er sinkretegezh , e voe tamallet dezhañ bout ur sinkretour gant kalz katoliged, a reas ur "muzulman katolik" anezhañ ; heñvel a voe lavaret diwar e benn, evel meuleudi avat, gant ar pab Pi XI. \nMennozhioù Louis Massignon a zegasas kemm en emzalc'h pennadurezhioù ar gatoligiezh e-keñver an islam, pa grogjont da gendivizout gant re an islam a-c'houde ar sened-Iliz Vatikan II (11 a viz Here 1962 – 8 a viz Kerzu 1965) hag e zisklêriadenn Nostra Ætate ("En hon amzer"). \nNe oa ket echu Vatikan II pa varvas an islamoniour, met dre e zarempredoù gant ar bibien Pi XI, Pi XII ha Yann XXIII e voulc'has al labourioù evit reiñ bod d'an div relijion d'en em glevout.\nLod muzulmaned o deus rebechet da L. Massignon dougen re a vri da dud evel Mansour al-Hallaj hag a zo dister e bed an islam ; lod all o deus tamallet dezhañ bout troet betek re war-du ar soufiegezh e-lec'h chom gant lezennoù hollek ar relijion. \nAl lenneg palestinat-ha-stadunanat Edwar Said (1935-2003), ha n'eo ket mulzulman, a zisklêrias ez implijas L. Massignon skridoù Mansour al-Hallaj evit enkorfañ talvoudegezhioù berzet gant kelennadurezh pennañ an islam ha diskar ar verz-se. \nLa crypte-dolmen des VII Saints Dormants d'Éphèse au Stiffel (en Plouaret, puis Vieux-Marc'hé), Les Presses Bretonnes, Sant-Brieg, 1958 Lenn en-linenn – Gwerz ar Seizh Sant : pp. 4-10 (4-7 PDF)\nLes Trois Prières d'Abraham, Le Cerf, 1997 (ISBN 978-2-204-05568-0)\nLa Passion de Husayn ibn Mansûr Hallâj, Gallimard, 2010 (ISBN 978-2-07-012967-6)\nÉcrits mémorables, Bouquins, 2009 (ISBN 978-2-221-10572-6) & (ISBN 978-2-221-10656-3) (Div levrenn)\nKitâb al Tawâsîn, BiblioLife, 2009 (ISBN 978-1-113-78513-8)\nBadaliya, Le Cerf, 2011 (ISBN 978-2-204-09217-3)\nEssai sur les Origines du Lexique Technique de la Mystique Musulmane, Forgotten Books, 2017 (ISBN 978-0-259-88537-5)\nLe Maroc dans les premières années du XVIe Siècle – Tableau géographique d'après Léon l'Africain, Forgotten Books, 2018 (ISBN 978-1-391-56953-6)\nLouis Massignon & Ignaz Godziher\nLe Dogme et la Loi dans l'Islam, Éditions del'Éclat, 2005 (ISBN 978-2-84162-102-6)\nLouis Massignon & all\nProphètes du dialogue islamo-chrétien, Cerf, 2009 (ISBN 978-2-204-08247-1)\nDiwar-benn Louis Massignon\nSIX, Jean-François : L'Aventure de l'amour de Dieu – 80 lettres inédites de Charles de Foucauld à Louis Massignon, Seuil, 1993 (ISBN 978-2-02-019258-3)\n(Stroll) : Présence de Louis Massignon — Hommages et témoignages, Maisonneuve & Larose, 1995 (ISBN 978-2-7068-0938-5)\nMASSIGNON, Daniel (Rener) : Louis Massignon et le dialogue des cultures — Actes du colloque, Cerf, 1996 (ISBN 978-2-204-05270-2)\n(en) GUDE, Mary Louise : Louis Massignon — The Crucible of Compassion, University of Notre Dame Press, Notre Dame, Indiana, 1997 (ISBN 978-0-268-01308-0)\nSIX, Jean-François : Le grand rêve de Charles de Foucauld et Louis Massignon, Albin Michel, 2008 (ISBN 978-2-226-18276-0)\nKERYELL, Jacques : Louis Massignon – la grâce de Bagdad, Pierre Téqui éditeur, 2010 (ISBN 978-2-7403-1616-0)\nDESTREMAU, Christian & MONCELON, Jean : Louis Massignon, Tempus Perrin, 2011 (ISBN 978-2-262-03748-2)\nMEESMAECKER, Laure : L'autre visage de Louis Massignon, Via Romana, 2011 (ISBN 978-2-916727-89-9)\nDE PERETTI, André & BORRMANS, Maurice : Louis Massignon et le Comité Chrétien d'Entente France-Islam (1947-1962), Karthala, 2014 (ISBN 978-2-8111-1115-1)\nJACQUIN, Françoise : Louis Massignon, hôte de l'Étranger, Chemins de dialogue Éditions, 2016 (ISBN 979-10-93441-03-0)\nMEESMAECKER, Laure : Louis Massignon et le langage, Champion, 2017 (ISBN 978-2-7453-4514-1)\nSIX, Jean-François : Louis Massignon – De l'art des mots au goût de Dieu, Chemins de dialogue Éditions, 2018 (ISBN 979-10-93441-17-7)\n(fr) Association des Amis de Louis Massignon\n↑ Le Figaro, 04 MEZ 09\n↑ Kuzul Departamant Aodoù-an-Arvor\n↑ BAZIN, René (1921) : Charles de Foucauld, explorateur du Maroc, ermite au Sahara, Nouvelle Cité, 2003 (ISBN 978-2-85313-441-5) • Lenn en-linenn\n↑ Trede Urzh frañsezat : kevredigezh deol lik bet diazezet gant Frañsez a Asiz e 1222 diwar goulenn tud dimezet hag a venne bevañ evel ar Vreudeur minor hep bout beleget.\n↑ KERYELL, Jacques : Mary Kahîl : Une grande dame d'Egypte 1889-1979, Levrdi Paul Geuthner, 2010 (ISBN 978-2-7053-3827-5)\n↑ E 1941 e voe diazezet, dre guzh diouzh an nazied, ar Centre catholique des intellectuels français gant istorourien ha prederourien ; adalek 1952 ez embannas ar gelaouenn Recherches et débats kent divodañ e 1976 • Gwelit TOUPIN-GUYOT, Claire : Les intellectuels catholiques dans la société française : le Centre catholique des intellectuels français, 1941-1976, Presses Universitaires de Rennes, 2002 (ISBN 978-2-86847-698-2)\n↑ HUYSMANS, Karl-Joris : Sainte Lydwine de Schiedam, CSIPP, 2016 (ISBN 978-1-5238-9229-7)\n↑ Gn. 21:8-21.\n↑ 9,0 9,1 ha9,2 BORRMANS, Maurice : Aspects théologiques de la pensée de Louis Massignon sur l'Islam, e danevellskrid ar gendael Louis Massignon et le dialogue des cultures (1996), op. cit.\n↑ Sinkretegezh : ar c'hemmeskañ meur a hengoun, a gredenn hag a lid relijiel evel pa vije un unvaniezh orin ha pa vije gwir holl bennsturiennoù ar redennoù mennozhioù a gemmesker.\n↑ ANAWATI, Georges : Louis Massignon et le dialogue islamo-chrétien, e danevellskrid ar gendael Louis Massignon et le dialogue des cultures (1996), op. cit.\n↑ E latin • E galleg\n↑ Mary Louise Gude, op. cit.\n↑ SAID, Edward : L'orientalisme – L'Orient créé par l'Occident, Points, 2015 (ISBN 978-2-7578-5307-8)\nAdtapet diwar « https://br.wikipedia.org/w/index.php?title=Louis_Massignon&oldid=1862565 »\nDernière modification le 5 Gen 2020, à 20:24\nKemmoù diwezhañ degaset d'ar bajenn-mañ d'an 5 Gen 2020, da 20:24.


Buhez ar Zent. pages 729, 730, 731. Encyclopédie Marikavel.\npages 729, 730, 731\nDukez Pologn, intanvez (1174)\nSantez Hedwij, merc'h da Verthold, komt Andec'h, ha pried da Herri, duk Silezi, ha divezatoc'h duk Pologn, he deus brudet he hano muioc'h drehie zantelez evit dre ar renk uhel he deus bet e-touez he c'henvroïz.\nA vihanik, he marmn a droas he c'halon war an holl vertuziou kristen. D'an oad a zaouzek vla, evit senti ouz he zud, e timezas da Herri, duk Silezi. Er stad-ze, daoust d'he yaouankiz, e oe eur skouer eus an holl vertuziou. Henvel oa, a lavar unan eus ar re o deus skrivet he bue, ouz ar wreg-ze a zo hano anezi er Skritur-Zakr, « hag a renkfed he c'hlask, ha pa vefe kuzet er penn pellan eus ar bed. » En he zonjou, en he e'hornzou, en he oberou, ne glaske nemet gloar Doue, he zantelez he-unan ha bini he familh. C'houec'h krouadur a deuas d'ezi, tri rnab ha ter merc'h. Pa c'hanas an divezan aneze, e rejont, he fried ha hi, dirak eskob Breslau, al le da vevan evel breur ha c'hoar. Koulskoude, Hedwij a chomas eun nebeut blaveziou c'hoaz en palez he fried evit sevel he bugale. Goude, ec'h eas da chom en eun ti dister, demdost da gouent Trebnitz, eur gouent vras hag he devoa laket sevel, er bla 1219. Eno he bue a oa ken kalet hag an hini a rener er c'houentchou strisan. Ne zouge nemet dilhad groz, ha dindane e wiske eur gouriz reun; bemde e yune, nemet d'ar zul ha d'ar goueliou herz; ha c'hoaz en deiou-ze ne rê nemet daou bred dister; d'ar merc'her ha d'ar gwener ne gemere ken bevanz nemet bara ha dour; epad daou-ugent vla, ne zebras biskoaz na kig na pesked. N'eus forz pegen rust e vije ar goanv, ec'h ee d'an iliz diarc'hen; gallet e vije bet he heuilh diouz roud ar gwad a zivere eus he zreid. Eur gwele he devoa en he zi, mes n'ee ket ennan; war leuren he c'harnbr e tremene an nebeut amzer a renke rei d'ar c'housked. Al loden divezan eus an noz bag ar mintin a roë d'ar beden; ne deue eus an iliz nemet goude ma veze lavaret an oferen divezan. An dra-ze ne rê ket d'ezi bezan lezirek war al labour; kerkent ha pare gant ar beden, e kave impli d'he daouarn.\nAr garante evit Doue n'eo na gwirion na padus ma. n'eman ouz he heul ar garante evit an nesan. Hedwij n'he devoa netra eviti he-unan. Bemde e vage trizek paour en enor d'Hon Zalver ha d'an daouzek abostol. He-unan e servije aneze ouz tol; he-unan e walc'he o zreid hag e louzaoue o gouliou, n'eus forz pegen euzus e vijent, kouls d'an dud lor evel d'ar re-all.\nAr zantez a oa ken izel a galon ma kave d'ezi bezan an disteran eus servijerezed an Otrou Doue. Bepred habask ha sioul, n'en em glemme kammed. Pa renke difazian unan bennak eus he zervijerien. hen grê ken brao ma vije an holl laouen o senti outi.\nHe fried o vezan bet grêt prizonier en eur brezel, he mab henan Herri a zonje sevel eun arme evit delivran e dad. Hi, dre ne gare ket ar brezeliou, a yeas da gât an hini a zalc'he an duk prizonier, hag a gomzas ken brao outan ma oe roët d'ezi kement a c'houlenne.\nHe fried o vezan marvet prest goude (1238), n'houllas ken chom stag ouz ar bed. Goulenn a reas digor en kouent Trebnitz, hag he merc'h Jertrud, superiorez ar gouent-se, a oe mall ganti rei d'ezi digemer. Koulskoude, evit bezan gwelloc'h war evez eus kement a vije ezom, ne reas ket al leou a ra al leanezed; bevan a rê eus o bue, ha hini ne oa humploc'h na sentusoc'h eviti. An holl er gouent a estlamme dirak an testeniou kaer a zantelez a ziskoueze bemde. Ne veve mui nemet evit Doue; n'he devoa ken c'hoant nemet plijout d'ezan. He mab muian-karet Herri o vezan bet lazet er brezel eneb an Tartared (1241), Hedwij eo a gonsolas he merc'h-kaer, Anna, hag he merc'h Jertrud, glac'haret oll gant eur maro ken ankenius. « Doue, emezi, en deus grêt eus ma mab evel m'eo plijet gantan; ne dleomp kaout ken bolonte nemet e hini. Gwelet ma mab beo a oa eur joa evidon, mes brasoc'h joa eo c'hoaz ganin sonjal eo bet kavet din, dre e varo, da vezan unanet gant Doue en e rouantelez. D'ec'h, ma Doue, e c'hourc'hemennan eun ene hag a garen kement ! »\nDre eun niver bras a viraklou c'hoarvezet hed he bue ha goude he maro, Doue a ziskouezas pegement e kare he zervijerez. Dont a reas, d'ar 15 a viz here 1243, da rei d'ezi ar gurunen he devoa gonezet dre he zantelez. He c'horf a oe beziet en kouent Trebnitz, ha tri bla warn-ugent goude he maro, er bla 1266, Klemant IV a lakas he hano war roll ar zent. He c'henvroïz eus ar Pologn o deus kemeret anezi evit o fatronez.\nWar maro he fried ha hini he mab, Hedwij a oe poaniet he c'halon; mes ne skuilhas ket a zaerou, ne ziskouezas ket eur glac'har dreist-muzul; chom a reas habask dirak ar boan. Ne wele nemet dorn Doue en kement a c'hoarveze ganti ha gant he zud nesan. Eun nerz-kalon ken dispar n'halle dont d'ezi nemet eus he doujanz hag eus he c'harante birvidik evit Mestr bras pep tra, eus ar zonj be-pred beo en he spered eus eûrusted ar bed-all ha breskadurez an holl dreo krouet.\nN'eo ket pec'hed, koulskoude, gouelan war maro bon c'herent hag bon mignoned; mes arabad gouelan evel an dud ha n'o deus mui a esperanz d'en em welet. An dud a gollomp evit ar bed-man a gavfomp en tu-all.\nWar he zremenvan, eur vamm gristen, o welet ar c'houec'h krouadur a leze war he lerc'h beuzet en o daerou, en harz he gwele, a lavaras d'eze : « Ma bugaligou, na ouelet ket; eur pennadik amzer hepken e chomfet war ma lerc'h; mes ne vefomp ket pell dispartiet; ar vue zo berr, ne zalefet ket da zont ive d'al lec'h mac'h an. C'houec'h-all eus ma bugale a zo et 'n em rôk, ha me am eus mall da welet ha da vriata aneze en ti an Otrou Doue. »


Jimmy Donal "Jimbo" Wales e 2015\nGanedigezh 7 a viz Here 1966\nAnnezlec'h London, Bro-Saoz\nMicher Oberataer marc'hadoù\nEmbreger war an Internet\n(1996 - bremañ)\n• Wikia, Inc. (2004 - bremañ)\n• Wikimedia Foundation (2003 - 2006)\n• Kadoriad emerit Wikimedia Foundation\n(2006 - bremañ)\nezel eus Kuzul-merañ\nMouezh Jimmy Wales (miz Eost 2014)\nLec'hienn Web jimmywales.com\nD'an 28 a viz Gouere 2004, en un etreweladenn gant ar gazetenn en-linenn Slashdot (« /. »), e tisplegas Jimmy Wales pal Wikipedia:\n2.1 Chicago Options Associates ha Bomis\nMab da Jimmy Wales, rener ur gourmarc'had, ha d'e wreg Doris Ann Dudley, skolaerez er c'hentañ derez, eo Jimmy Wales. Skoliataet e voe hervez an hentenn Montessori en House of Learning ("Ti an deskiñ"), ur skol brevez ur sal hepken dezhi a oa renet gant e vamm hag e vamm-gozh Abred e lennas an Encyclopedia Britannica hag ar World Book Encyclopedia..\nE 1979, d'an oad a 16 vloaz, e tapas e vachelouriezh er Randolph School en Huntsville, ma veze kelennet dre stlenneg dija, hag ez eas da Auburn University ma c'hounezas un aotregezh war ar gellidouriezh e 1986. Pelloc'h e krogas gant hentenn an doktorelezh en Alabama University, a guitaas goude ar vestroniezh, war ar gellidouriezh bepred. Kenderc'hel a reas gant an doktorelezh e skol-veur Indiana ; koulz e skol-veur Alabama hag e hini Indiana e kelennas e-pad e studioù, met biskoazh ne soutenas e dezenn. Adal 1996 e krogad e resped, evel oberataer marc'hadoù da gentañ, kent mont da embreger war an Internet.\nE 1986 e timezas Jimmy Wales gant Pamela Green ; dibriediñ a reas e 1993. Pa oa trader e Chicago e kejas ouzh e eil gwreg, Christine Rohan, hag e timzjont e 1997 ; un verc'h a voe ganet kent o disparti. E 1998 e tilojas da San Diego (Kalifornia), hag e 2002 da St. Petersburg (Florida).\nD'ar 6 a viz Here 2012 e timezas Jimmy Wales e London da ez-sekretourez Tony Blair, Kate Garvey ; div verc'h zo bet ganet.\nE 2007 e tisklêrias Jimmy Wales bezañ un dizouead hag ur poellelour.\nChicago Options Associates ha Bomis[kemmañ | kemmañ ar vammenn]\nE 1994 e voe gopret Jummy Wales evel oberataer ar marc'hadoù gant ar gompagnunezh Chicago Options Associates e Chicago, Illinois. Goude bezañ dastumet arc'hant dre e vicher e kuitaas e labour e 1996 hag ez eas da embreger war an Internet.\nEr bloavezh-se end-eeun e kevredas gant Michael Davis ha Tim Shell evit krouiñ ar gompagnunezh Bomis, ul lechienn arc'hantet gant ar bruderezh a ginnige webrings pourvezet gant an implijerien.\nNupedia[kemmañ | kemmañ ar vammenn]\nPetra bennak ma voe Bomis ur c'hwitadenn e tegasas trawalc'h a arc'hant da Jimmy Wales evit kenderc'hel gant e raktres meur, un holloueziadur en-linenn.\nPa oa o klask war-lerc'h ur gouizieg da gas ar raktres e c'hopras Lawrence Mark "Larry" Sanger (bet ganet e 1968), a oa gant e zoktorelezh war ar brederouriezh en Ohio State University e Columbus ; e miz Meurzh 2000 e voe loc'het Nupedia, un holloueziadur digoust hag a oa digor d'an holl ha reizhet gant an implijerien. Dre ar bruderezh e oa arc'hantet, hag e bal e oa bezañ a-live gant an holloueziadurioù war baper.\nAr mennozh e oa miliadoù a dud a-youl-vat o skrivañ pennadoù en holl yezhoù evit un holloueziadur en-linenn. En deroù hor boa aozet al labour en un doare kozh, frammet-strizh, urzhasaet-kenañ, akademek. Displijus e oa evit ar skriverien youlek abalamour m'hor boa kalz poellgorioù arbennik a vurutelle ar pennadoù hag a embanne o evezhiadennoù. Evel reiñ ur polladenn el likez e oa, hag abafet e veze an dud a youle kemer perzh. — Jimmy Wales, New Scientist, 31 GEN 2007.\nKement-se a verzas pa voe-eñ abafet kent kinnig ur pennad bet skrivet gantañ a-zivout Robert C. Menton, Priz Nobel an Armerzh 1997, petra bennak ma ouie diwar-benn an dodenn a-c'houde e studioù. Kompren a reas neuze ne oa ket aozadur Nupedia evit mont en-dro, rak re bounner ha re goustus e oa argerzh an embann pennadoù.\nE miz Genver 2001 e teskas L. M. Sanger a-zivout ar meizad anvet wiki: dre aotren hollad ar skriverien da voueta Nupedia en un doare kempred ha d'e reizhañ o-unan e vije torret strizhenn ar raktres. A-du e savas Jimmy Wales, ha d'an 10 a viz Genver 2001 e voe digoret Nupedia Wiki. Enep an doare nevez-se avat e savas ar braz eus ar vurutellerien, pa gavas dezho e oa arvarus kemmeskañ danvez savet gant amatourien ha danvez savet gant arbennigourien peogwir e kasfe d'un holloueziadur na vije ket ken solius hag ar re war baper. D'ar 15 a viz Genver 2001 neuze e tisrannas L. M. Sanger ar raktres wiki, a anvas "Wikipedia", diouzh Nupedia.\nA-gevret e voe kaset an daou raktres arc'hantet gant Bomis, nemet e vennas ar gompagnunezh gounit moneiz diwar Wikipedia. E sell L. M. Sanger ne oa Wikipedia nemet ur benveg da harpañ diorroadur Nupedia. Souezhet e voe Sanger ha Wales o welout niver ar pennadoù e Wikipedia o vont dreist Nupedia en ur ober un nebeud devezhioù hepken, a-drugarez d'ur strolladig skriverien a voe solut ha solius a-walc'h evit kendrec'hiñ Jimmy Wales da lakaat Wikipedia war hent an andon digor.\nLarry Sanger a ziorroas ar raktres Wikipedia en deroù, ha Bomis a bourchasas e c'hopr betek miz C'hwevrer 2002. D'ar 1 añ a viz Meurzh neuze e roas Sanger e zilez a bennembanner Nupedia hag a bennaozer Wikipedia. Mennet c'hoazh e oa Bomis da arc'hantiñ Wikipedia dre ar bruderezh, hogen kilañ a reas a-c'houde dilez L. M. Sanders hag a-zirak donedigezh raktres ur fondezon nann-arc'hantus.\nWikimedia Foundation[kemmañ | kemmañ ar vammenn]\nE kreiz ar bloavezh 2003, Jimmy Wales a stalias un aozadur nann-arc'hantus anvet Wikimedia Foundation (WMF) e St. Petersburg (Florida), kent e adstaliañ e San Francisco (Kalifornia) e miz Genver 2008.\nAn holl wirioù speredel hag an holl anvioù domanioù a zo perc'hennet gant Wikipedia a voe fiziet e WMF neuze, gant ar pal sevel ur reizhiad hollek evit an holloueziadur hag ar raktresoù kar :\nWikipedia, an holloueziadur\nWiktionary, ar geriadur\nWikimedia Commons, ar bank restroù\nWikibooks, al levraoueg kelenn\nWikisource, al levraoueg\nWikidata, ar bank roadennoù\nWikiversity, ar skol-veur\nWikiquote, ar bank arroudoù\nWikispecies, renabl ar spesadoù\nWikinews, ar c'heleier\nWikivoyage, ar sturlevr beajiñ\nRaktresoù daremprediñ ha merañ\nWikimedia Foundation, ar fondezon Wikimedia\nWiki Wikimedia Outreach, kreizenn ar c'henurzhiañ\nWikimania, kendalc'h ar raktresoù\nWikimedia Mailservices, an ti-post\nWikistats, stadegoù Wikimedia\nIncubator, ma prouader wikiraktresoù e yezhoù nevez\nRaktresoù kalvezel ha diorren\nMediWiki, ur pakad meziantoù frank\nWikitech, teuliadur kalvezel Wikimedia\nPhabricator, evit diorren meziant frank Wikimedia\nTest Wikipedia, evit prouadiñ boneg nevez e meziant Wikimedia\nWikimedia Tool Labs, boestad klavioù an diorroerien\nUr gentel vrezhonek zo da 12 raktres Wikimedia — Gwelit traoñ pajenn degemer ar Wiki-mañ\nWikia[kemmañ | kemmañ ar vammenn]\nE 2004, Jimmy Wales hag Angela Beesley eus WMF a grouas Wikia, ur gompagnunezh kenwerzhel a vod raktresoù wiki o doare. El lec'hienn-se emañ ar wikioù brasañ er-maez eus Wikipedia, en o zouez Memory Alpha (un holloueziadur gouestlet da Star Trek ha Wookieepedia (gouestlet da Star Wars). E 2009 e krogas Wikia da vezañ arc'hantus.\n↑ (en) Slashdot, 28/04/2004\n↑ (en) Encyclopedia of Alabama\n↑ 3,0 3,1 ha3,2 (en) C-SPAN\n↑ (en) Big Think, 10/08/2007\n↑ (en) New Scientist\nAdtapet diwar « https://br.wikipedia.org/w/index.php?title=Jimmy_Wales&oldid=1973065 »\nTud dibar an tekonologiezhioù nevez


An IRA a embanne kaout un hollad a 70 000 soudard, en gwirionez e oa d'an uhelañ e-tro 3000 anezho o stourm a-enep nerzhioù lu Bro-Saoz. An IRA n'en doa ket fiziañ en iwerzhoniz bet o stourm er British Army e-pad ar C'hentañ Brezel-bed. Ar re-se a oa gwelet evel flatrerien posubl. Un nebeud anezho a voe degemeret memestra o tizhout postoù uhel evel Emmet Dalton, Tom Barry ha Martin Doyle. AN IRA en devoa rannet e izili e tri skourr, anvet "unreliable", "reliable" hag "active". Ar re "unreliable" a oa izili an eus an IRA, met na raent ket kalz traoù e-pad ar brezel dieubidigezh. Ar re "reliable" o devoa sikouret mod pe vod e-pad ar brezel, raloc'h o devoa stourmet gant armoù. Ar re "active" a oa ar re engouestlet o holl amzer en aozadur hag er stouramdennoù lies men. E-touezh brigadennoù an IRA ne oa nemet un drederenn anezho hag a oa lakaet da dalvezout evel "reliable". Evit ar re lakaet war-raok evel "oberiant" e oa c'hoazh izeloc'h.\nAdtapet diwar « https://br.wikipedia.org/w/index.php?title=Irish_Republican_Army&oldid=1993414 »\nKemm diwezhañ d'an 15 Mae 2022 da 18:41\nKemmoù diwezhañ degaset d'ar bajenn-mañ d'an 15 Mae 2022, da 18:41.


Arz breizhek - Wikipedia\nNe vo kaoz amañ ken nemet eus an arzoù-kaer a vez pledet ganto gant ur spered breizhek, da lavarout eo, gant ar soñj krouiñ evit ar c'haerder ar c'hrouiñ koulz hag evit ober stad da vBreizh ha d'he danvez.\n1 Pouez ar skeudenn\n3 Livouriezh nevez\n4 Arz Keltiek\n5 Ar "Seiz Breur" ha tro-dro dezho\n6 Dreiztwirvoudelezh ha difetisted\n7 Ar gwirvoud nevez, an eztaolerezh\n8 Arz liesdoare\nPouez ar skeudennAozañ\nPouez ar skeudenn, da lavarout eo pouez un dra anavezet dre an daoulagad, ha n’eo ket ar gwirvoud, hag a zo bet adkrouet gant an den, a zo un dra souezhus. Evel ar bugel o klask e identelezh e daoulagad an dud en-dro dezhañ, ez eo a-bouez bras deomp ivez kement tra a zo bet livet, treset, kizellet a-hed ar c’hantvedoù, da sevel hon identelezh diabarzh, diouzh un tu, ha da gompren ha da sevel ivez skeudenn hor pobl dirak daoulagad ar Bed, diouzh an tu all. Amañ e komzomp eus hor skeudenn, graet gant tud hor bro, pe tud estren a-wechoù. Ur seurt c’hoari kas ar bolotenn etre daou zen eo ar skeudenn eta.\nKroget eo bet kement-se pell 'zo, e-pad ar ragistor, ha goude, e-pad oadvezh an houarn, da skouer e-pad hini Tena (Tena, pe La Tène, e Bro-Suis) ha oadvezh an arem.\nToull-dor ar c'hern\nGavriniz zo ur skouer eus ar re vravañ 'zo. En amzerioù kent, e oa talvoudus an identelezh, da reiñ da gompren d'an estren piv ha pegen pouezus e oad dre an doare d’ en em wiskañ, ar bravigoù, ar binvioù-brezel ivez, ar c'hontelloù, ha goude ar c’hlezeoù… ha dre ginkladur an ti ivez evel-just. Buan a-walc’h ivez e voe livet ouzh ar mogerioù, alies douget bri d'an doueoù, kement-mañ evit da stagañ an dud kenetrezo a-benn kreñvaat mennozh an tiegezh, ar meuriad pe ar c'hlan. Ar pezh a zo ispisial e mennozh an identelezh eo e vez dezrevellet, da gentañ, dre skeudenn ur bodad tud, ur gêriadenn, un tiegezh, ur vreuriezh, ha goude hepken e c'heller en gwelout a-dostoc’h, hon skeudenn dimp-ni hon-unan.\nA-hed d'ar c'hantvedoù goude, dre oberennoù kizellet, tiez, chapelioù ha kestell, gant o zoennoù ha tourioù, dorioù ha prenestroù, met ivez an oaledoù en ti, hag an arrebeuri hag all, hon eus kendalc'het da sevel ha da stummañ hor skeudenn.\nEr gKrennamzer ivez e veze stummet ha krouet skeudennoù, gant ar memes spered, met war ul live all, dre Europa a-bezh, dre vannieloù ha tresadennoù arouezel, evel ar groaz du e-pad Brezelioù ar Groaz pe ar Groazadegoù, ha goude, gant erminig an duged hag an dugez Anna Vreizh. Anavezet e oa anv Breizh dre ar varc’hadourien a yae da bep lec’h gant o listri, ha bigi dispar hor porzhioù a zo arz ivez, evel-just.\nHol lennegezh a oa anavezet mat dre ur geriadur brudet, ar C'hatolikon(1499), ha mojennoù Arzhur (6vet,12-13vet k.) dreist-holl, ha gwerzioù anavezet ar vro (XIXvet hag an XXvet kantved), o deus kavet Kervarker, pe Fañch an Uzel (an Uhel dre fazi) gant ar sonerezh dispar a vez alies aspadennoù anezho eus ar pezh a oa bet ijinet e lez rouanez Breizh ha goude e lez duged Breizh.\nDa lavarout eo, pegen arouezel eo un iliz eus an identelezh pa soñjer ez eo un dra graet evit meuliñ Doue, un dra relijiel hepken. Na zisoñjomp ket eta ez eus bet dismantret gant soudarded Roue Bro C'hall nouspet anezho da goulz Emsavadeg ar Bonedoù ruz...\nKroget e oa bet doare d'en em wiskañ an dud diwar ar maez da wellaat, ha war an hevelep tro ez eus bet tud estren o tont da weladenniñ hor bro, tud deuet eus Breizh-Veur, pe Bro-C'hall, hag eus pelloc’h c'hoazh a-wechoù. Da gentañ o deus treset giz an dud, goude-se o deus graet fotoioù gant o binvioù-foto. Drezo ivez ec'h anavezomp Breizh ar c'hantved-se. Setu perak ez int, int ivez, kenlodenn en hor glad, hag a-bouez bras e-keñver ar skeudenn a ziskouezer eus ar vro, daoust ma vez implijet re alies ur seurt folklorelelezh.\nEn eil lodenn an 19vet kantved, ez eus erruet livourien ha kizellerien a seurt nevez e Breizh, e-kostez Pont-Aven ha Konk-Kerne dreist-holl. An dud-se oa deuet, rak ne oa ket ker ar bevañs dre du-mañ ! Paour e oant alies. An ostalerioù a oa plijus hag an dud hegarat. Un dra iskis a c’hoarvezas neuze, ur seurt taol-kurun o deus bet en ur welout hor glad : kroazioù, chapelioù, tiez kozh, e skrin gweledva ar maezioù, merc'hed yaouank gant o c'hoefoù dirak ar mor, tud war an draezhenn, paotred o c'houren, marc’hadoù loened hag all... En em dommañ a rejont ouzh hor bro evel ma reas Picasso pa welas arz kentidik Afrika evit ar wech kentañ. N'eus ket gwall bell 'zo ma soñj d'ar Vretoned ez eo an dud-se lod eus hor glad. Bremañ avat e oar an holl ez int lod eus hon identelezh. Drezo eo anavezet hor bro en holl virdioù ar bed, pe e vefe e New York, pe e Geneva, e Japan... Drezo eo e voe gwelet hag enoret Breizh. Skrivet e vez e-kichen ur plac’h, da skouer, "Breizhadez yaouank", ha gwech ebet "plac’hig a Vro-Frañs ar C’hornog". Evel ez eo bet lavaret gant Jean-Philippe Brumeaux, hag a oa e penn sevenadur kêr gKemper e 2003, e-barzh kelaouenn an Télégramme : «Ar foeterien-vro-se, hep arc'hant hag a-ziavaez ar vro, eo, a roas dezhi a-benn ar fin hec'h identelezh.»\nEva Vreizhat pe an Hiraezh, Sérusier 1914.\n"Añjela goant", gant Paul Gauguin, mirdi Orsay.\nGauguin, gant ar Pieta, a dizh ar barr uhelañ, dre m'en deus livet hor glad en un doare fromus, adwelet en ul liv gwer, arouezel ha keltiek, da lakaat war wel peurbadelezh hor glad hag an Arz. Goude-se, ez eus deuet ur bern arzourien da Vreizh, Breizhiz a orin pe get anezho, ha da gentañ penn Sérusier, Denis, da skouer, hag e felle dezho bezañ Breizhiz. Chomet int da vevañ e Breizh a-hed o zamm buhez. Serusier, hag a zo marvet e Montroulez, en doa lâret: « Breizh eo va gwir vro, rak amañ on ganet er Spered.»\nSetu perak e seblant bezañ diaes lavarout : hemañ zo Breizhad ha lod eus hor glad, hennezh n'eo ket. Perak ha penaos e vo dibabet ar re a zo Breizhiz hag ar re n’int ket, ha gant peseurt reolennoù ? Sed amañ ur gudenn anavezet a-bell ha diaes da zirouestlañ. Gwelloc'h e vez lavarout, evit an holl re hag o deus dibabet hor sevenadur, ez int arzourien Breizh ganto ur spered troet war-du an dazont.\nLabour Le Mordant a zo a-bouez-bras, marteze ez eo unan eus ar re gentañ e-touez hor c'henvroidi, d’ar mare-se hag el live-se, hag en deus komprenet e tle an arzour skoazellañ e vro dre e arz (dre e daolennoù-brudañ pe bosterioù touristel, da skouer, ha dre e livadurioù-moger).\nA-raok 1900, e oa bet dizoloet a-nevez gant ar Vretoned e oant Kelted. A-viskoazh, abaoe deroù an istor, met ivez, en un amzer kalz tostoc'h ouzhimp, e oa deuet tud eus Kembre, Kerne-Veur hag Iwerzhon da Vreizh, etre an trede-pevare kantved hag ar c'hwec'hvet-seizhvet kantved, ha goude c’hoazh, da vevañ er peoc'h, pell diouzh ar brezel a rae dezho pobloù all deuet eus broioù tramor.\nA-raok mare 1900, e oa bet aet tud eus Breizh da Vro-Gembre, gant ar pal, adkavout o gwrizioù : da skouer, Taldir, Barzh Meur Gorsedd Breizh, pe Vallée hag en doa skrivet ul levr diwar-benn « ar Gelted Kozh ». Dizoloet o doa d'an hevelep koulz tresadennoù levr Kells, arz ar broioù keltiek tramor. Evel-just ez eo bet levezonet lod eus an arzourien e Breizh gant an tresadennoù-se.\nWar-dro ar bloavezhioù-se e kroger da anavezout gwelloc'h mein-meur hor ragistor, en hor bro-ni ( Karnag, Gavriniz, ha goude-se Barnenez, betek telennour bihan Paol er bloavezhioù-mañ....) En Arz keltiek e c'heller kavout : 1. Danvez an hengoun, pe hon envor pobl( Mojennoù ar roue Arzhur, istor, gizioù, koroll, gouren ar vro...) 2. Stummoù keltiek anat pe kuzh, livioù keltiek hengounel : louet, glas, gwer, liv ar mor hag al latar. 3. Un aergelc'h keltiek a-viskoazh : Ar C'hevrin, an nor da vont tre en ur bed strobinellek, hud, lec'hioù kuzh hor bro, dreist-holl koadoù Breselien, feunteunioù niverus Marzhin, ar glen hep distro, ar menez Are h.a...\nNe vez ket anat al levezon keltiek da welout atav. A-wechoù e vez kuzh, met war al lec’h emeur daoust da se, zoken ma ne oar ket an arzour ! ! Ar pezh a c'hoarvez alies a-walc’h !! Siwazh, ez eus e Breizh un niver-bras a dud ha ne ouvezont netra war ar Gelted, na kennebeut all war hon mojennoù meur, hon istor nag hor bro zoken. Unan eus ar sonjoù tristañ eo : Un awen dispar a zo da gaout koulskoude hag ivez an nerzh da stourm, pa vez gwelet ar pezh o deus gellet hon hendadoù ober. Setu perak ez eo bet a-bouez-bras labour Poellgor an Tarv abaoe 10 vloaz, e-kenver an arzourien. Gwelet hon eus traoù souezhus, ha burzhudus zoken a-wechoù, kemmoù bras en un arzour, kammoù divent graet buan dre zizoloiñ e wrizioù dezhañ e-unan, hag ar pezh e talvez.\nAr "Seiz Breur" ha tro-dro dezhoAozañ\nWar-dro naontek kant ugent ez eus bet, e bed hon arz, un adsavidigezh dispar gant deroù Unvaniez ar Seiz Breur » en-dro d'ur plac'h Jeanne Malivel. Er fin e oant kalz niverusoc'h eget seizh. An holl anezho a felle dezho krouiñ Arz Nevez Breizh. Tud Emsav Breizh an amzer-se a blije dezho pezh a veze krouet ganto, hag e veze goulennet kalz diganto kenlabourat a-benn skrivañ levrioù e brezhoneg, levrioù da zeskiñ ar yezh, pezhioù-c'hoari, romantoù, levrioù e galleg ivez diwar hor bro... E-touez ar re eo ar muiañ heverk o anv ez eus : Langleiz, Cornelius, ha Perron.\nUr seurt marevezh alaouret eo bet prantad ar Seizh Breur evit Breizh. Diskouezadeg Hollvedel mil nav c’hant seizh ha tregont, 1937, gant un ti bras ha kaer evit Breizh hec'h-unan, a zo bet uhelañ pazenn o labour. An holl anezho: tisavourien, livourien, priajourien, krouerien arrebeuri o doa kenlabouret evit an diskouezadeg vras-se.\nPod eus dastumad Odetta, bloavezhioù 30, dastumad prevez\nD'ar c'houlz-se, o doa goulennet labouradegoù feilhañs Kemper, Henriot hag HB o doa goulennet digant ur bern arzourien e Breizh hag e Pariz dont da labourat ganto da Gemper. Petra zo kaoz ez eo keltiek a-grenn, da skouer, labourioù re skipailh Odetta ? Marteze ez eo birvilh ar bloavezhioù ugent, marteze c'hoazh aergelc'h sevenadurel Kemper hag a zo kiriek eus se ?\nGraet he doa labouradeg priaj Keralug an hevelep labour, goude-se, er bloavezhioù hanter-kant, e Kemper. An aotrou Pol Lucas, rener, hag a zo marvet e 2008, eo en doa pedet arzourien, ur bern anezho eus Kemper da zont da genlabourat gantañ : Pierre Toulhoat, Yvain, Helou, Quéré hag all... Traoù arzel ha keltiek brav a zo bet graet ganto, betek ar bloavezhioù dek ha tri ugent.\nEr bloavezhioù '20 ivez, er vBro-Vigoudenn, e oa bet savet gant ur plac'h anvet Anna-Vari ar Minor, stalioù labour brouderezh, da reiñ labour da dud ar vro pa ne oa mui kement a sardined er mor. Tennañ neud, evel e vez laret eno, se oa un arz eus ar Vro-Vigoudenn abaoe pell. Ar merc'hed o deus broudet eviti, gwisket merc'hodennoù brudet, ha tamm-ha-tamm broudet ivez toalioù, lienaj taol, gwiskamantoù merc'hed, ha lienaj iliz : toalioù aoter, ha banieloù pardon... Hi ivez he deus goulennet digant arzourien brudet, Méheut, Quillivic ha Pierre Toulhoat, da skouer, dont da skoazellañ anezhi da reiñ d'al labour un neuz nevez, nerzhus, keltiek evel-just. Bev-mat eo atav Ti Le Minor e-lec'h ma kenlabourer bepred gant arzourien brudet, hag en deizioù-mañ, Renault ha Kudenneg, da skouer.\nRet eo menegiñ en un doare ispisial, labour Toulc'hoad, aozer bravigoù dispar keltiek ha breizhat war un dro. N'heller ket disonjal e oberennoù all : ar bannieloù prosesion, ar gwer-livet, tresadennoù evit lienaj ti, seizennoù-gouzoug...\nDreiztwirvoudelezh ha difetistedAozañ\nAbaoe pell, dija, e oa krog arzourien 'zo da welout ar bed en un doare disheñvel. Adalek neuze, ne vezo ket livet mui ganto taolennoù evel fotoioù ar gwirvoud, met kenaozet traoù ar gwirvoud da sevel ur gwirvoud all. Kalz pelloc’h diouzh ar gwirvoud e kaver amañ skrivagnerien an dreistwirvourdelezh, en-dro da André Breton, ur Breizhad eus Naoned ganet e Tinchebray e departamant an Orne. Echu eo ganto da sellout ouzh ar bed en-dro dezho, met gwelloc'h e vez ganto danevelliñ pennadoù eus o buhez diabarzh. Bez' ez eus bet livourien, en o zouez ur Breizhad eus Pariz, Yves Tanguy, a genaoze gweledvaoù ha traoù buhez an diavaez evit treuzverkañ anezho en e hunvreoù. Ar finv-se el livadur, davet un hunvre diabarzh, a zistag an arzour diouzh e amezeien, diouzh e garourien, diouzh ar bobl. Ne vo mui meizet ster e oberennoù ken nemet gant un nebeud tud lennet ha desket-tre. Tonket eo an arzour-mañ da livañ bremañ nemetken evit un dibab tud desket dre ar Bed, e New York, da skouer. Gwelout a reer koulskoude en e oberennoù ur stivell a awen keltiek. Setu treuzwelet, gwrizioù, arouezioù, livioù, stummoù keltiek, hag ur startijenn da vont davet an dazont.\nTal Coat, ur Breizhad c'hoazh, a zo anavezet dre ar bed holl, nemet e Breizh. Souezhus eo gwelout gwrizioù keltiek o treuziñ e oberennoù treset ha skrivet. Gant Jean Le Moal, ha Jean Bazaine e weler arzourien er Résistance. Ne felle ket dezho asantiñ d'ur bed rediet, gwasket warno. Gant an Eil Brezel Bed ha goude ar brezel, e vezont gwelet en ul luskad anvet an difetisted lourennek (abstraction lyrique). Ul liamm all etrezo eo o labour evit adsevel ar vro, war dachenn an tisavouriezh, gwer-livet an ilizoù, hag an ilizoù-meur, evel da skouer evit Jean Le Moal en iliz-veur Naoned.\nCamille Bryen, eus an Naoned ivez, a gas ac'hanomp betek ur bed liesliv pe ur seurt milendall a-liv, leun a hud hag a hunvre a zoug ac'hanomp betek Breselien moarvat. Arabat ankounac’haat Garin, kalz a-raok e goulz, p'emañ e oberennoù e mirdi Georges Pompidou e Pariz. Eus Blaen e oa. Linennoù a-liv a vez gantañ.\nFotoioù: Tal Coat, Bazaine, Bryen, Gwer-livet Bazaine.\nAr gwirvoud nevez, an eztaolerezhAozañ\nMet n'eo ket an difetisded (l'abstrait) an hent nemetañ hag a ya war-zu an dazont. Arzourien 'zo n'o deus ket c'hoant da livañ en doare-se. Arzourien 'zo bep ar mare, a zistro da livañ ar pezh a vevont en-dro dezho. Met, evel-just, dre ma tremenont dre an difetisded e vo disheñvel o doare da welout ar gwirvoud, hag a-grenn a-wechoù, keñveriet gant ar pezh oa bet livet ganto en a-raok. Ne vo ket mui livet ganto ar pezh a vez gwelet gant al lagad, met nerzhioù don o boud, o Ene : ar pezh a vo dizoloet dre an dorn, dre ar fiñv-livañ, gant ma vezo roet d'an dorn ar gwir da vezañ klevet, hep bezañ mouget gant ar penn. Un doare nevez eo da welout ar gwirvoud, hag, evidomp-ni Breizhiz, ur frankiz nevez.\nE pep lec'h en em ziazez arzoù meizadek, pe ivez arzoù an disterañ ( art conceptuels, installations, arts minimalistes), ar memes livadurioù ha pezhioù kizellet, pe dost, evel ma kaver n'eus forzh pelec'h dre ar bed a-bezh. Dedennus-tre e vez da gentañ, met tamm-ha-tamm e teu en den un tamm disfiziañs. Gwelet mat int gant politikerien Bariz ha Roazhon. Marteze zoken e fellfe dezho diazezañ an arzoù-se e-lec'h arzoù all hor bro. Dre ma ne vez netra sklaer da welet en oberennoù-se, e vez diaesoc’h evito bezañ adkemeret evit difenn ur sevenadur, pe hon identelezh breizhat ha keltiek, evel ma voe graet a-youl-vat gant ar Seizh Breur. Meneget e vez e-touez tud arzoù an disterañ tud evel Dilasser, Perron e Brest, Haab Camon er Morbihan.\nLeun eo hor c'hantved nevez a skeudennoù, an tele, ar c'helaouennoù miziek, internet hag all... Met ne vez ket prenet muioc'h a daolennoù digant an arzourien eget gwechall. Un toullad nemedennoù a zo evelkent : Alain Le Nost, Gigi ar Merdy pe René Quéré. E Breizh a-vremañ e vez taolennet kaer ar mor ha se a blij kalz d'an dud. Bandennoù treset eus an dibab a zo ivez. Bez' ez eus kalz a dresourien dreist o vevañ e Breizh, hep ankounac'haat ar fentigellerien dre dresañ pe ludreserien, evel Nono, a zo talvoudus-kenañ evit hon emsav, rak roet e vez drezañ d'al levrioù brezhonek ul liv plijus ha digor. Setu anvioù all a ranker menegiñ amañ : Chaussepied, Person, Nguyen Cam, Kito, Goarnig, Leuers, lod anezho o vezañ bet labouret gant Poellgor an Tarv. Bez' ez eus ivez Yvon Labarre e bro paludoù al Liger (marvet e 2008), Vidamant, Michelet-Nicolas hag all...\nRet eo menegiñ ivez stalioù broudañ, un tammig dre-holl e Penn-ar-Bed ha pelloc'h zoken : Pascal Jaouen, dreist e labour krouiñ hag e awen geltiek. Ur priajour dispar hon eus ivez, e anv Armel Hédé, a gas e labour betek ar Stadoù Unanet en deizioù-mañ.\nEmeur o labourat war bep dachenn e Breizh, met lod eus an arzourien vrasañ a rank mont kuit eus Breizh da vont da lec'h all, da vale bro dre ar bed. Livourien 'zo en em zro war-zu ar Stadoù Unanet, tud evel Fournier, da skouer. Marie Paule Piriou stilourez, marvet siwazh, a laboure e Londrez ; Porz an Park, an tisavour brudet a labour dre ar bed holl, met a-wechoù e Breizh ivez, da skouer er « Maezioù Frank », mMirdi nevez Breizh e Roazhon. Porz an Park, da skouer, a skriv war e lec'hienn: « Soñj am eus atav eus an hud, ar boem a daole warnon, pa oan bihan-tre, tolzenn un tour distro, sur a-walc'h hini ur c'hastell dour, treset brav war dremmwel ul lanneg e Breizh. Aze e oa danvez ur boud a-ziabarzh». Designers » eus Kemper, ar vreudeur Ronan hag Erwan Bouroullec o deus bet prizioù etrevroadel : an New Designers Award e New York e naontek kant pevar-ugent, e Saloñs Etrevroadel an Arrebeuri, e-touez prizioù all. Un araokadenn eo, gwir eo, hor c'hrouerien a zo o tont da vezañ anavezet ha priziet dre ar bed a-bezh en abeg d'o nerzh-krouiñ breizhat ha keltiek, anzavet ganto o-unan, ar pezh a zo un dra nevez.\nE Breizh neuze, ez eus kroget embregerezhioù 'zo d'ober gant arouezioù keltiek evit o c'hemennadoù, hag o logoioù, arouezioù kreñv ha keltiek, krouet gant hon arzourien.\nBez' ez eus evel-just kêrioù bihan ha bras o deus prenet pezhioù-kizellet brav, evel hini Dahud ar Goarnig en Argol, "Enor d'ar vartoloded marv er mor", Dane Berrou, war aod Penmarc'h, bili ramzel Kito dirak labouradegoù Le Du war hent tizh Sant-Brieg, "Dukez Anna" burzhudus Jean Freour e-kichen kastell an duked en Naoned, hag all).... Daoust da bep tra, ez a arz Breizh war-raok. Liammet eo nerzh krouiñ Breizh a-vremañ ouzh, diouzh un tu, ul levezon geltiek kuzh met hollvezant en hor bro, hag ouzh un tu all, hor spered digor, hag an embregerezh spered a zeu diwar an div yezh, an divyezhegezh o vezañ awen ha nerzh-krouiñ drezi hec'h-unan kement ha ma c'hell ivez bezañ ur stad arvarus hag ur prantad etre gant an dibab sevenadurel mirout pe get ar brezhoneg.\nArz Breizh a zo un dra ret en hon ekonomiezh a-vremañ. War bep dachenn, o devez produerien, kenwerzh, ijinelourien ezhomm da gaout ur vro gant ur skeudenn greñv a nerzh-krouiñ hag a sevenadur. Setu perak he deus Breizh ezhomm eus hec'h holl arzourien, en holl doareoù labourat ha krouiñ. Ur skouer brav a zo bet ar marc'had dreistordinal gounezet gant stal Armor-Lux, evit ar c'hoarioù Olimpek e Bro-Sina, er Chandong. Ret eo derc'hel soñj eus an dud a-bouez eus Breizh bet aet d'ar Shandong e 2005, gant un diskouezadeg pezhioù livet anvet : « Breizh, Douar al Livourien ». Graet e oa bet an diskouezadeg se nemet gant livourien vev a-vremañ, ha roet he doa d'hor bro ur skeudenn sevenadurel ha kenedus kreñv.\nUl liamm diavaez eo gant ur filmig bet savet diwar-benn diskouezadeg 2007-2008 Poellgor an Tarv.\nAdtapet diwar « https://br.wikipedia.org/w/index.php?title=Arz_breizhek&oldid=1825712 »\nDernière modification le 11 Gen 2019, à 21:11\nKemmoù diwezhañ degaset d'ar bajenn-mañ d'an 11 Gen 2019, da 21:11.


Pedervet quevren - An trizecvet Chabistr - Wikimammenn\nPedervet quevren - An trizecvet Chabistr\nYouen-Yan-Lois Derrien, 1779-1792 (?) (p. 400-412)\n◄ An daouzecvet Chabistr. Var an dristidiguez An trizecvet Chab. Var ar gonsolationou spirituel ha sansibl, ha penaus e ranquer en em gomporti enno Ar pevarzecvet Chab. Var ar sec’hor hac an degout spirituel ►\nDOue a gonserv ar bed-mâ en ur genchamant continuel, pe dre hini an deiz a geinch ato en nos, an nevez-amser en hàn, an hàn e divez-amser, an divez-amser e gouàn, hac ar gouàn e nevez-amser, ha jamæs ne vez hènvel toutafæt an eil devez ouz eguile. Guelet a reer deveziou couabr, deveziou glao, deveziou sec’hor, deveziou avel hac ar genchamant-se a ro ur guenet agreabl d’ar bed universel-mâ. Ar memes tra a c’hoare gant an den pehini, evel a lavar ar re Ancien, a so un abrege eus ar bed : rac jamæs ne chom an den er memes stad, hac e vuez a red var an douar evel an dour, o vont a flod hac a rodel continuelamant evel ar goagou e naouspet fæçon dishenvel, aviziou oc’h en em sevel dre an esperanç, aviziou o c’hiselaat dre an aon hac an doujanç, aviziou o plega a-zeou dre ar gonsolation, aviziou-all a-gleiz dre an affliction ; ha jamæs ne vez hènvel an eil devez ouz eguile, na memes an eil heur ouz e ben eus e vuez. Un avertissamant bras eo hemâ : ret e deomp lacat hor poan da gaout ur fermete continuel a galon etouez quenalies a accidantou hac a genchamãchou ; ha peguement bennâc ma ve tro-dizro ha cheing-digeinch an traou-all oll endro deomp, e rencomp chom bepret ferm hep flaich, da sellet, da visa ha da bretandi ato etrese hon Doue.\nDaoust pe seurt rout a guemero al Lestr, pe èn a yelo varzu cuz-heaul, pe èn a yelo varzu sao-heaul, jamæs cousgoude an nadoz-vor ne sello nemet varzu stereden an Nord. Pa ve troet quement so tout var oc’hement-all, ne lavaràn quet hepquen endro deomp, mæs ennomp memes ; da lavaret eo, pe e a vezo trist pe e a vezo joayus hon ene, pe hi a vezo e douçder, pe hi a vezo e c’huervder, e peoc’h pe e troublien, e sclerigen pe e têvaligen, e tentation pe e repos, e gout pe e degout, e sec’hor pe e teneridiguez, pe hi a vezo rostet gant an heaul, pe hi a vezo refresquet gant ar gliz ; ret e cousgoude derc’hel ato ar bec eus hor c’halon, eus hor speret hac eus hor volontez, pehini e hon nadoz-vor, da sellet continuelamant ha da visa perpetuelamant etrese carantez Doue hor C’hrouer, hor Salver, hac hor mad souveren. Pe ny a vev, pe ny a varv, eme an Abostol, da Zoue oump ato. Piou hon dispartio-ny diouz carantez Doue ? Non jamæs netra n’hor separo diouz ar garantez-se nac an affliction, nac an anquen, nac ar maro, nac ar vuez, nac ar boan bresant, nac an amprehansion rac an accidantou da zonet, nac an artifiçou eus an Ærevent, nac an huelder eus ar gonsolationou hac ar brosperiteou, nac an donder eus an adversiteou, nac an deneridiguez, nac ar sec’hor ne dle jamæs hor separi diouz ar garantez santel-se, pehini a so fountet e Jesus-Christ.\nAr resolution-mâ quen absolut da zerc’hell mad ato da Zoue hep quitât jamæs e garantez douç, a servich da gontre-poues d’hon eneou evit o derc’hel ferm er memes stad santel-se etouez quement a geinchamanchou dishenvel a zigaç deomp ar gondition eus ar vuez-mâ : rac evel ma teu ar guenanigou da guemeret grouanennou mein etre o divesquer pa vezont surprenet gant an avel var ar meas evit gallout en em valanci en ear, ha miret na daent quen eas gant an avel o veza pounnereat gant ar vein-se, evelse ivez hon ene, o veza dre ar resolution-mâ briateat stard ar garantez precius a Zoue, a chom constant ha ferm emesq an inconstanç hac ar geincbamant eus a gonsolationou hac an afflictionou quen spirituel quen temporel, quen exterieur quen interieur.\nMæs ouspen an doctrin general-se hon eus izom eus a un descadurez particulier bennâc c’hoaz. 1. Me lavar eta penaus an devotion ne gonsist quet en douçder, er saour, er gonsolation hac en deneridiguez sansibl eus ar galon, pehini hon laca da vouela ha da huanada hac a ro deomp ur certen satisfaction agreabl ha saourus en un exerciç spirituel bennâc. Non, va Philotee, an devotion hac an dra-se de dint quer ur memes tra. Rac beza ez eus cals a eneou, pere o deveus an deneridiguezou hac ar gonsolationou-se, ha cousgoude ne lesont quet na d’int vicius bras ; ha n’o deveus parconsecant guir garantez Doue ebet, ha nebeutoc’h c’hoaz guir devotion ebet. Saül pa edo o pourchu lamet e vuez digant ar paour-quez David, pehini a yoa o tec’het en e raoc e deserziou Engaddi, a antreas e-unan en ur c’havarn, eleac’h ma oa cuzet David gant e dud : David, pehini a alfe eas aoualc’h e laza en occasion-se a lesas e vuez gantâ, ha ne fallas quet dezàn so-quen ober aon dezàn ; mæs oc’h e veza leset da sortial en e liberte, er galvas goudese evit disquez dezàn e innoçanç hac evit rei dezâ da anaout oa bet mestr eus e vuez ma carfe. Ebien var guemense petra na eureu Saül evit disquez oa tenerreat e galon en andret David ? e c’hervel a rea e vap, commanç a eureu da vouela, d’e veuli, da anaout ervat e vadelez hac e zouçder, da bidi Doue evintàn, da bronostica e vise bras hac enorabl ur veich, ha da recommandi dezàn e vugale pere a chomse var e lerc’h. Pebez douçder ha teneridiguez a galon a alse Saül da zisquez brassoc’h ? hac evit quemense tout cousgoude ne doa quet chenchet en e ene, ha ne lese quet na gontinue e bersecution a enep David quer cruel ha biscoaz. Chetu penaus en em guef tud, pere o consideri ar vadelez a Zoue ha passion hor Salver, a sant o chalon tenerreat bras, ar pez o laca da huanada, da vouela, da bidi ha da drugarecât Doue en ur fæçon quer sansibl, ma lavarret e ve sesiet o c’halon gant un devotion vras meurbet : hoguen pa zeuer d’o approu, e veler penaus, evel ar c’haouajou glao, pere e creis an Hân tom a gouez en ur dremen a vanneou bras var an douar hep antren ebarz, ne servichont nemet da brodui cabellou touceg ; dememes an dalou hac an deneridiguez-se o coueza var ur galon vicius hep antren ebarz, ne servichont da netra tout dezi : rac evit quemense oll an dud abuset-se ne restituent quet ul liard eus ar mad droug acquisitet, pehini a so en o fossession, ne renohcent quet da unan hepquen eus o affectionou hac o inclinationou fall, ha ne garrent quet quemeret an disterra incommodite evit servich hor Salver, gant quement gouelvan a reont var e souffrançou ; hac evelse ne de ar santimanchou mad, pere o deveus bet, nemet certen cabeliou-touceg spirituel, pere ne de quet ar guir devotion int, quent-se ne dint lies a veich nemet finessaou bras eus an adversour, pehini oc’h amusi an eneou er gonsolationou munut-se, a ra dezo chom contant ha satisfiet a guemense, evit na glasquint mui ar guir devotion, pehini a gonsist en ur volontez ferm, resolu, pront ha prest da executi ar pez a ouser ervat a so agreabl da Zoue.\nUr buguel a vouelo dourec o velet rei un taul lancetes d’e vamn evit e goada ; hoguen mar deu e vam, p’evit hini e vouele, da c’houlen ountâ er memes amser un aval pe ur c’hornedat drage sucr a so gantâ en e zourn, ne falvezo dezâ morsetout e rei dezi. Evelse a c’hoare peurvuia gant hon devotionou tener. O velet toullet gant un taol lans calon Jesus crucifiet, e vouelomp tener aviziou martese. Allas ! Philotee, ervat a reomp gouela var ar Maro ha Passion galet-se eus hon Tad hac hon Redemptor ; mæs petra e deomp-ni’ta na roomp dezâ evit mad an aval a so etre hon daouarn hac a c’houlen ouzomp gant quement a importunite, da c’houzout e hor c’halon, pehini hepquen eo an aval a garantez a c’houlen hor Salver quer digueneomp ? petra na zilesom-ni gantàn an affectionou, an attachou, ar pligeadurezou hac ar gomplesançou munut-se, pere a sel dezàn da ziframma digueneomp, ha ne ell quet, abalamour ma ze hon drage-sucr int, pe da re hon eus mui a inclination eguet d’e c’hraç celestiel ? Allas ! caranteziou bugale eo ar re-se ; tener int evit guir, hoguen sempl ha faltasius int ivez hac effet ebet ne reont var hor c’halon. An devotion eta ne gonsist quet en deneridiguezou hac en affectionou sansibl-se, pere a zeu aviziou eus an natural, pehini a so boug ha facil erc’hisse da receo an impression a falvez da rei dezàn aviziou-all so-quen e teu an dalou hac an deneridiguezou sansibl-se aberz an adversour, pehini evit hon amusi hac hon trompla gant an affectionou tener-se, a zeu da excita hon imagination evit hon dispos d’ar gouelvan ha d’an deneridiguez-se o rei deõp da gridi an hen-se penaus ez omp devot, ha touchet en hor c’halon gant ur guir gontrition ha gant ur guir garantez en andret Doue, ha cousgoude ne domp quet.\n2. Ar santimanchou tener hac an affectionou douç-se a so cousgoude aviziou mad ha profitabl meurbet : rac digaç a reont appetit d’an ene da veza devot, dont a reont da gonforti ar speret, ha da ajouti var an dilijanç eus an devotion ur joa hac ul laouenidiguez santel, pehini a rent hon actionou caer hac agreabl memes a zianveas. Evit ar gout-se, pehini a gafer en traou divin oa e crie David en termeniou-mâ ; O va Doue ! peguen douç e ho comsou-hu d’am staon-me ! douçoc’h int eguet ar mel d’am guenou. Hac evit guir an disterra conlolation a recevomp eus an devotion a dal mui e peb-fæçon eguet ar recreationou excellanta eus ar bed. An divron hac al leaz, da lavaret eo, ar faveriou eus ar Pried divin a so guell d’hon ene, eguet ar guin an dilicata eus a blijadurezou an douar. Nep en deveus tanveat eus ar faveriou hac an douçderiou celestiel-se, a guef oll gonsolationou ar bed-mâ evel oc’hement a vestl hac c’huervder : hac evel ma receo ar re, pere o deveus al lousaouen Scytiq en o guenou, un douçder quer bras anezi na santont na naon na sec’het, evelse ar re-mâ en deveus roet Doue dezo ar Man celestiel-se a zouçder hac a gonsolation interieur, ne ellont quet desirout na receo consolationou ar bed, a viana evit quemeret gout enno, nac evit en em amusi hac en em affectioni enno. Un tanva eus ar joaiusdet eternel int ar gonsolationou interieur-se a ro Doue d’an eneou pere en c’hlasq : greunigou sucret int pere a ro d’e vugaligou evit o signa hac o zenna d’e garet mui-ouz-vui : dourou cordial int, a bresant dezo evit o c’honforti hac o c’hourachi, hac aviziou ez int ivez errezou eus ar recompans eternel.\n3. Mæs, eme vezo c’hui, pa zeus consolationou sansibl, pere a so mad hac a zeu digant Doue, ha pa zeus ive cousgoude, hac a so inutil, dangerus, ha noasus bras memes, pere a zeu pe digant an natur, pe digant an adversour memes, penaus e c’hillin-me difaranti an eil-re diouz o entez anezo, hac anaout ar re fall diouz ar re vad ? Ur reglen general evit an affectionou hac ar santimanchou eus hon ene, Philotee, eo ma tleomp o anaout diouz ar frouez anezo ; hor c’halon eo ar vezen, an affectionou hac ar santimanchou eo ar blenchou anezi, e œuvroù hac e actionou eo ar frouez. Mad eo ar galon pehini e deveus affectionou ha santimanchou mad, hac an affectionou pe ar santimanchou-se a so mad, pere a brodu enõp effejou mad hac hon laca da ober actionou santel. Mar deu an douçderiou, an deneridiguezou hac ar gonsolationou-se d’hon renta humploc’h, patiantoc’h , amiaploc’h, charitaploc’h ha truezussoc’h en andret hon nessa, servantoc’h da vortifia hor c’hoantou hac hon inclinationou fall, fideloc’h en hon exerciçou mad, maniaploc’h ha souploc’h en egard d’ar re ma tleomp oboissa dezo, ha simploc’h en hor buez hac en hor c’homportamant, ne deus quet da zoueti, Philotee, na d’e aberz Doue int : hoguen ma n’o deveus an douçderiou-se hac an affectionou sansibl-se quen douçder nemet evidomp hon-unan, ma na reont nemet hon renta curius, trenc, quivioul, impatiant, aheurtet, rog, superb, calet ouz hon nessa, hac o sonjal e vemp dija Sent vian ne falfe deomp mui beza sujet d’an direction na d’ar gourrection, ne deus douet eber na deo ar re-se c’honsolationou faus ha pernicius. Ur vezen vad ne brodu nemet frouez mad.\n5. Anavezomp ez omp c’hoaz bugaligou pere hon eus izom eus al leaz, hac ez e roet ar greun sucret-se deomp, abalamour ma ze c’hoaz tener ha dilicat hor speret, pehini en deveus izom eus an douçderiouigou-se evit e denna da garet Doue.\n6. Mæs goude quemense, o coms generalamant hac evit an ordinal, recevomp gant humilite ar graçou hac ar faveriou-se, hac istimomp-ii bras meurbet, non pas quement abalamour ma zint bras enno o-unan, evel abalamour ma zeo dourn Doue eo o laca en hor c’halon, eguis a rae ur vam peini, evit calmi he buguel, a lacae dragennou sucr e-unan en e c’henou a unanou ; rac ma en deffe ar buguel jugeamant, e c’histime mui an douçder eus ar cherissamant a ra e vam dezàn, eguet an douçder eus an drage sucr-se. Hac evelse, Philotee, cals eo caout an douçderiou spirituel-se ; mæs an douçder eus an oll douçderiou eo consideri penaus o laca Doue e-unan, evel ur vam garantezus, en hor guenou, en hor c’halon, en hon ene, en hor speret.\n7. Goude beza recevet evelse humblamant, bezomp sourcius d’o implija hervez intention an hini pehini o ro deomp. Perac e soinch deomp-ni e ro Doue deomp an douçderiou-se ? Evit hon renta douç en andret peb-unan, ha carantezus en e andret èn. Ar vam a ro an drageou d’he buguel evit e lacat da boquet dezi : pocomp ivez eta d’hor Salver pehini a ro deomp quement a zouçder ; hoguen poquet d’hor Salver e oboissa dezàn, miret e Chourc’hemennou, ober e volontez, heuly e zesirou, bref e vriata tener gant oboissanç ha fidelite. Pa hor bezo reeevet eta ur gonsolation spirituel bennâc, e rencomp en deiz-se en em renta diligeantoc’h da ober ervat ha d’en em humilia.\n9. Finalamant hoc’h avertissan penaus, mar guerrue gueneoc’h un abondanç notabl bennâc eus an hevelep consolationou, teneridiguezou, daelou ha douçderiou, pe un dra extrordinal bennâc ganto, ma ho pezo da gonferi fidelamant gant ho Confessour var guemense, evit disqui gantâ penaus e ranquer en em gomporti neuse ; rac ar Scritur a lavar : Ha cafet hoc’h eus-hu, ar mel ? Dibrit anezàn ar pez a so aoualc’h hepquen.\n↑ Lezet eo e-maez amañ ur marvailh diwar-benn Aleksandr-Veur. [Notenn gant Wikimammenn]\nAdtapet diwar « https://br.wikisource.org/w/index.php?title=Pedervet_quevren_-_An_trizecvet_Chabistr&oldid=129630 »\nKemmoù diwezhañ degaset d'ar bajenn-mañ d'an 9 Eos 2018, da 16:46.


Journal de Renaud Camus, mercredi 22 novembre 2017\ncréée le vendredi 24 novembre 2017, 14 h 47\nmodifiée le vendredi 24 novembre 2017, 14 h 49Plieux, mercredi 22 novembre 2017, minuit & demi. Alain Finkielkraut n’est pas enthousiaste à l’idée de témoigner en ma faveur lors de mon procès ~~~~~~~ ~~~~~ ~~~~~, ~~~~ ~~’~~ ~~~~~~~ ~~’~~~~~~~~~~~ ~~~ ~~~~ ~~’~~~~~~~~ ~~~ ~~~~~~~~~~~~. ~~~~ ~~~~~~~ Me Rimokh s’est ~~~~~~~~~~ ~~~~~ ~~~~~ ~~~~~ ~~~~~~ ~~~~~~~~~~~~, ~~~~~~~~’~~~~. ~~~~~~~, ~~~~~~~~~~~~~ ~~~~ ~~~~~ ~~~~~~~~~~ ~~~~ ~~~ ~~~ ~~~~~ ~~~~ ~~~~~~~~~~~, ~~~~~ ~~~ ~~~~~~~ ~~~~~ ~~~~~~~~~, ~~ ~~~~~ ~~~~~~ ~~~ vue, l’affaire “petit-bras”, ~~~~ ~~~~~~ ~~~~ ~~~~~~ ~~ ~~~~ ~~~~~~ ~~~~~~~~. ~~~ ~~~~~~~ ~~~~ ~~~ ~~~~~~~~~ ~~~~~~~~ — ~~~~ ~~~~~~’~~ ~~~~~~~~ ~~’~~~ ~~~~ ~~~~ ~~~~, ~~~~ ~~ ~~’~~~~~~ ~~~’~~~ ~~~~ le parquet n’a ~~~~~~~~~ ~~~~ ~~~~~~ ~~~~~~ ~~~~ ~~~~~~~~~ ~~~ ~~~ ~~~~~~ et al., ~~~’~~~ ~~~~~ ~~~~~-~~~~~ ~~~~~~~~~… — ~~~ ~~~~~~~~~ ~~~ ~~~~~~~~~ ; ~~~, ~~~ ~~~~~~~~~~~~, ~~~ ~~~~~~~ ~~ s’engager.\nLa question me paraît ~~~~~~~~~ ~~~~~~~. ~~~~~ ~~~~~ ~~’~~ ~~~~~~~ ~~’~~~~~~~~~~~, ~~~ ~~~ ~~~~~~~~~ ~~~~~~~ ~~~~ ~~~~~~~~~~, ~~~ ~~’~~~~~ ~~~ ~~~~~~~ ~~~ ~~~ ~~~ ~~~~~ ~~~ ~~~ ~~~ ~~~~~ ~~~~ — rien d’autre. Finkielkraut ~~~~~~ ~~~~ ~~~ ~~~ ~~~ ~~~~~ ~~~~. ~~’~~~~~~ ~~~~~~ ~~~ ~~~~ ~~~ ~~~~ ~~ ~~~~~~~~~~~ ~~~~~~~~ ~~~ ~~~~~ ~~~~~~~~~ ~~ ~~~ ~~~~~~~~~~, ~~~~~~ ~~~~ ~~’~~~~ ~~’~~~~~~~ ~~~~~~ de débat. Il ~~’~~ ~~ ~~~~ ~~~ ~~~~~~~~ ~~ ~~~~~~~~~~~~ ~~~ ~~~~~~~~~~~~~~.\nvoir l’entrée du mercredi 22 novembre 2017 et son image dans Le Jour ni l’Heure


Ar Schism - Wikimammenn\nL. Prud’homme, 1817 (p. 73-79)\n◄ An Ilis Ar Schism Communion ar Sænt ►\nEus ar Schism.\nAr guer a Schism a so ur guer grec peini a sinifi division, separation. « N’en deus, eme sant Cyprien, nemet un Escopiaich, peini a so dre oll dre an nombr eus an Esquibien unisset gant ho chef hac an eil gant eguile. E-maez eus ar chaden-se n’en deus quet a vouir bastoret. Piou benac ne ma quet en communion gant e Escop anaveet evit catholic, ne ma quet en communion an Ilis universel. An Ilis catholic a so unan, na ell bezàn separet na diviset ; ar chaden eus an Esquibien unisset gant an Tad santel ar pap hac entreze, a ra ar bed christen ha catholic. » Diou fæçon so evit bezàn casset pe galvet d’ar fonction a vinistr : unan extraordinal, pa vezer galvet gant Doue e-unan, evel ma voe Moyses ha Jesus-Christ. Un all, pa vezer placet a bers Donue gant an Esquibien catholic. Piou benac ne justifi quet bezàn hanvet ha placet dre unan eus an diou fæçon-se, a so un tromper, mar pretant bezàn person pe Escop.\nAn heresi a so un antêtamant da souten ur santimant control d’ar fe. Ar schism a so ur separation dious ar cheffo legitim eus an Ilis, evel en em separi eus an obeissanç d’ar pap, d’an Escop, d’ar person unisset gant ar penn visibl eus an Ilis, ha parconsequant catholic hac en succession an Ebestel. Poanius eo coms voar ur matier peini so caus d’ar c’holl eus un nombr bras a ineo. Digueromp al levro sacr : lenn a reomp d’abord penaus ne voa er Judee nemet un templ, un auter, figuren sansibl eus un Ilis, ur veleguiach, ur sacrifiç epquen en religion J. C. Ar sacrifiç a ve offret dezàn er maez eus an Ilis catholic hac a gommunion ar sænt, a so un offanç groet d’e Vajeste. Er memes Scritur sacr e lennomp gant horreur ar schism eus a Samari, pronostic eus ar schismo pere a dlefoa en amser separi cals a gristenien dious Ilis J. C., e maez a beini n’en deus quet a silvidiguez. En repeti a ràn : ar rebellion, an disobeissanç d’ar bastoret legitim a rent schismatic. Piou benac n’en deo quet soumis d’ar pastor roet dezàn gant an Ilis catholic, ar pastor se soumis d’e Escop, ha hemàn d’ar pap chef eus an Ilis universel, n’en d’eo quen membr a Ilis J. C.; separet eo, schismatic eo. En effet, (soufret ar repetition-mân) an Ilis eo ar bobl christen unisset assambles dre ar memes fe hac ar memes Sacramancho, ha gouvernet gant ar pab ha gant an Esquibien. A c’hane eo facil compren penaus.\nN’en deus cas piou na petra a bretantfac’h bezàn, mar doc’h separet dious ar bastoret legitim, ezoc’h separet dious an Ilis. Douguen a ret, eme sant Paul, o setanç c’hui oc’h-unan, hac an oll a so obliget da evita pep sort commerç guenac’h en treo spirituel.\nAn abostol sant Jud a goms er guis-màn eus ar gatholiquet : « Mæs c’hui, ma breudeur quer, bezet sonch penaus ezoc’h bet avertisset dre Ebestel on Autro J. C. e tlefoa arruout un amser en peini certen tromperien goneet gant ur panchant impi, en em separo aneze o-unan. Ho santimancho a so evit an douar, n’o deus quet speret Doue ; mæs c’hui, en em sevel voar o fe, ha pedet dre ar Speret-Santel. »\nSant Paul a ordrenas Tite Escop, hac en lezas en enezen Crêt evit ordren Esquibien ha Beleyen. C’hoas ur veaich, piou benac ne deo quet heritour d’an Ebestel hac a bretant bezàn Escop pe un dra all benac en Ilis, a so un tromper. Rac, eme sant Paul, den na ell dre e autorite e-unan en em attribui an hini da brezeg pe da administra ar sacramancho. Penaus e prezegont-ii ma ne dint quet casset ? Or ar c’hass-se, an destination-se a nez peini an oll fonctiono a so nul en Ilis Doue, a voe communiquet gant J. C. d’an Ebestel, dre ar re-màn, d’ar re a succede deze a re da re on bete. Bezàn ordrenet, destinet ha casset gant an Ilis, chetu a-se ar pes a ra ar pastor. Piou benac, eme sant Yan, ne antre quet en craou an denvet dre an oor, maes dre ur plaç-all, a so un tromper, ul laër. « Sant Paul o scriva d’ar Galatet, Paul abostol, non pas a beurs an dud, na dre autorite den crouet, mæs dre hini J.C., ne discoe-àn quet sclaer penaus eo digant J. C. e receo e bouario. Jesus en choasas, en cassas da Anani evit bezan instruet ha badezet ; goude e voe ordrenet dre an Ebestel-all pere en cassas gant sant Barnabe evit exerci ar fonctiono eus an abostalaich. » Ar schismatiquet Donatistet a gassas da Rom un Escop eus o fæçon, non pas evit laret e voant en communion gant ar pap, ar maïl quenta eus ar chaden a union, mæs evit bezàn approuvet, ha dre enno trompla ar bobl. Sant Optât, Escop a Vilevf, a goms er guis-màn ous ar schismatiquet rebutet en Rom. « Perac, eme ar sant, n’h-eus-u quet cavet un Escop evidoc’h en Rom ? Casset oc’h-eus Victor ? Bet eo enno ur buguel ep tad, ur soudard nevez ep cabiten ; un discipl ep mæstr, heritier ep heritaich, rac ne voa quet maro an hini da beini e pretante bezàn heritier. »\nC’hui, ma breudeur, pere gueich-all a brofesse ar memes creden eveldomp, discoet dimp ho titro, oc’h ordination catholic ha hervez lezenno an Ilis. Prouvet dimp penaus ezoc’h placet gant an Ilis dre successoret an Ebestel, ha penaus e ma en Rom scrivet ho c’hanoïo en daulen eus a successoret an Ebestel. Discoet dimp eta cador an Escop da beini oc’h-eus heritet. Allas ! a belec’h ezoc’h-u ? Respontet. Bezàn ezoc’h sur bugale ep tad, successoret ep predecessoret. O ma Doue, bezet truez ous quement a ineo a ia da goll ! Er momet ma voar separet dious an Ilis, ne voar quen e bugale ; penaus a eller bezàn e ministret ep ar galite-se ? Ne doc’h quet epquen schismatiquet, mæs c’hoas heretiquet voar gals a boencho a fe.\n1°. Un articl eo eus ar fe penaus sant Pêr a so bet etablisset gant J. C. chef eus e Ilis : ar pap eo heritier sant Pêr, hac eveltàn chef eus an Ilis. Condaonet en deus an Ilis nevez a Franç hac e c’honstitution evel leun a schism hac a heresi, ha cousgoude ne obeisset quet, rac anaveout ur superieur eo senti outàn .\n2°. Un articl a fe eo penaus e so en Ilis mempro ha superioret d’ar re-all. C’hui o groa egal.\n3°. Un articl eo eus ar fe penaus pouario an Ilis a deu digant J. C. C’hui n’oc’h eus o re nemet digant tud ar bed, n’oc’h-heus eta pouar ebet.\n4°. Un articl eo eus ar fe penaus an Esquibien a so superieur d’ar Veleyen. C’hui o groa egal, hac a voa memes prest d’en touet evet ma oc’h eus-àn groet en sans ar gonstitution.\n5°. Un articl a fe eo penaus ne deo quet avoalc’h evit exerci ar fonctiono a Vinistret un Doue, bezàn bet ordrenet hervez reglenno an Ilis, ret eo ive bezàn destinet ha casset da exerci gant on mam santel dre urz an Esquibien legitim ha hanvet gant ar Speret-Santel ; cals a c’hanoc’h a so bet ordrenet a enep an oll lezenno, hini a c’hanoc’h ne deo na casset a beurs an Ilis, nac anaveet evit he ministret.\n6°. Un articl eo eus a fe penaus an Ilis e deus ar pouar hac ar gouir da excommunia ; bezàn heretiq ha schismatic eo bezàn excommuniet, ha cousgoude e chomet antêtet, ha quement den a receo sacramant, sacrifiç, peden eus o peurs a so coupabl eveldoc’h ; rac evel m’en lavar sant Cyprien, piou benac a guita « ar guir Ilis evit heuil un Ilis avoultr, en em briv eus ar promesseo groet d’an Ilis, birviquen na recevo ar recompanç prometet : un estranjour, un adversour d’an Ilis eo. birviquen den n’en devo Doue evit tad, ma n’en deus an Ilis evit mam. »\nDangerus bras eo eta en em drompla. N’en deo quet avoalc’h lavaret ne renoncer quet d’an Ilis, an oll heretiquet ha schismatiquet o deus-in laret eveldoc’h. Bezàn ezoc’h obeissant d’o pastor legitim, d’oc’h Escop, d’an tad santel ar pap ? Mar d’oc’h en revolt a enep an aut-rite spirituel, jamæs, eme ar sant, ne vezet salvet. An taich eus ar schim na ell quet bezàn effacet memes o scuil e voad hac o crial Jesus-Ckrist. Ur faut bras eo ; na eller quet bezàn merzer e maez a Ilis J. C. An oll Dado santel a goms voar ar schism evel sant Cyprien. Obeisset eta, christenien ; Doue a ordren dac’h evita ur sort tud : Et hos devita. Indignite ur Belec na ell quet noas d’ar sacrifiç adorabl eus an Auter, rac J. C. eo ar victim hac ar Belec principal assambles. Ar ræson-se e deus apparanç evit tud pere a sonch deze gout tout, ha cousgoude ho ignoranç voar o religion, a raïo malhurusamant un deiz o brassa malheur. Bezàn so, eme ar Speret-Santel, un hent peini a seblant condui d’ar vuez, non obstant ma condu d’ar maro eternel. Attantion me o ped.\nIndignite ur Belec na ell quet noas d’ar sacrifiç ; quement-se so gouir, mar deo ar Belec Pec’her supposet anaveet evit ministr eus an Ilis ; mæs mar comset eus ur Belec excommuniet, heretic, schismatie public, na eller quet dindan boan da vezàn coupabl ha da douguen lod eus e grim, asista, non pas epquen en e oferen, mæs memes en distera fonction spirituel eus e beurs. Ur sort Belec na ell quen, ep laret gaou, coms en hano J. C., peini en deus trahisset ; N’en deo quen ministr eus an Ilis ; dezàn ha da guement den en em avis da bedi gantàn e lavar ar prophet : Teulen a rin en o faç ar poultr hac ar viltanç eus o solemniteo. Projiciam in faciem vestram stercus solemnitatum vestrarum. O ma Jesus, ô ma Doue, reït sclærigen d’o crouadurien, hac ar c’hraç da gompren ha da bratica ho lezen !\n↑ War a seblant, ouzhpennet eo bet ar frazenn-mañ d’an destenn orin (1783) da goulz an Dispac’h Veur, goude ar Gonstitusioñ sivil eus 1790 ha kent ar C’honcordat eus 1801. [Notenn gant Wikimammenn]\nAdtapet diwar « https://br.wikisource.org/w/index.php?title=Ar_Schism&oldid=117992 »\nKemmoù diwezhañ degaset d'ar bajenn-mañ d'an 6 Eos 2018, da 13:47.


Anjela Duval - Oberenn glok\nAnjela Duval eo ar plac’h-se a laboure douar he feurm vihan – Traoñ-an-Dour – diouzh an deiz hag a gemere he c’haieroù diouzh an noz evit skrivañ barzhonegoù deuet da vezañ e-mesk ar re muian-karet e brezhoneg. He yezh pemdez ‘oa ar brezhoneg ha desket he doa ar yezh lennegel, he doa pinvidikaet gant he gerioù, he c’hizidigezh. Diskouez a ra he barzhonegoù he c’harantez spiswel evit an natur, he c’hounnar a-enep da ziskar ar brezhoneg, hec’h ankenioù, he fent…\n20 vloaz eo Mignoned Anjela er bloaz-mañ !\nHag evit lidañ hon 20 vloaz emaomp gant ur souezhenn evidoc’h !\nGwengolo 2018 – Degouezhet eo !\nHag ar re o deus bet ‘nezhañ zo tres plijet ‘walc’h war o fennoù ! :p\nNa ganeoc’h ? Petra ‘ta ‘vo lennet ganeoc’h neuze, ‘tal an tan, er goañv goude koan ?\nMiz Even 2018\nEvidoc’h-c’hwi e vo embannet Anjela, ur c’haer a levr divyezhek brezhoneg-galleg, a-benn adkavet Anjela dre he gerioù dezhi, ha gant doare tresañ Christelle Le Guen, barzhoniezh ennañ. El levr-mañ ho po ar blijadur da vont da heul Anjela war douaroù Treger he zud…\nKontañ a ra, er romant treset-mañ ur 100 pajennad bennak dezhañ en holl, pegen stag eo he c’halon ouzh Breizh he bro, ouzh ar beizanted hag o mod da vevañ, ouzh he yezh. Ha komz a ra ivez deus he c’harantez evit an dud eeun…\nDa heul ar pajennoù, tammoù warne deus he lizhiri pe deus pennadoù-kaoz ganti, pe c’hoazh tammoù deus he barzhonegoù, e c’hwezho warnoc’h spered Anjela. Pa ‘c’h eo-hi ar “feunteun” pe ar “stivell gozh”, nerzh en he sell reizh war ar bed a dalv hirie c’hoazh…\nProfit Anjela deoc’h-c’hwi, profit Anjela d’ho mignoned !\nRoit ur gwir skoazell deomp en ur rakprenañ ar romant treset diouzhtu. Evel-se ho po ar blijadur da gaout hoc’h albom kerkent hag e miz Gwengolo 2018, a-raok ne vefe kavet er stalioù-levrioù en diskar-amzer.\nEvit se, dav leuniañ ar baperenn rakprenañ amañ stag ha kas anezhi dimp, asambles gant ho chekenn, da : Mignoned Anjela, 4, ar Genkiz, 22340 Plevin\nHo pet ar vadelezh da skignañ ar c’heloù en-dro deoc’h !\nBet eo skipailh An Taol Lagad (F3 Iroise) o c’houlenn\ngoût hiroc’h war ar raktres d’ar Gwener 29 a viz Even 2018…


ruzder - Wikeriadur\nSavet diwar an anv-gwan ruz hag al lostger -der\nruzder/ˈry(z)dɛr/ gourel (liester : ruzderioù)\nLiv ruz, perzh un dra bennak ruz\nSkleur damruz a vez en oabl pa sav pe pa guzh an heol ; ruzell\nPerzh ar c'hroc'hen livet e ruz gant dered ar gwad diwar mezh pe from\n— Merci, eme Soazig, o ruzia betek he diskouarn, met gant eur ruzder ha ne vez ket gwerzet al liou anezi e stal ar mac'hadour c'houeziou mat. — (Tad Medar, Diwar c'hoarzin..., Ar Vuhez Kristen, Rosko, 1945, p. 174.)\n(Fetis) Takad ruz war ar c'hroc'hen, diwar danijenn peurvuiañ\nKenta medesin. — [...] ; n'ho peus nemed sellet ouz an dristidigez-se a zo war e dal, ouz ar ruzder a zo war e zaoulagad, [...] ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 20.)\ngalleg : lueur rouge (fr)\ngalleg : rougeur (fr)\nAdtapet diwar « https://br.wiktionary.org/w/index.php?title=ruzder&oldid=206320 »\nKemmoù diwezhañ degaset d'ar bajenn-mañ d'an 13 Eos 2015, da 09:08.


Filomela (Φιλομήλα / Philomếla, a gar ar c'han e gregach), pe Filomena (dre fazi), a oa merc'h d'ar roue Pandion, eus Aten.\nPhilomela and Procne, gant Elizabeth Jane Gardner.\nKontet eo istor an div c'hoar e Metamorfozoù Ovidius.\nUr c'hoar henañ he devoa Filomela, Prokne hec'h anv, ha honnezh a oa dimezet gant Tereüs, roue Trakia.\nGoude pemp bloaz a vuhez sioul gant he fried hag o mabig Itis, setu Prokne aet skuizh gant gouezidi Trakia, ma fellas dezhi mont da welout he c'hoar yaouank Filomela da Aten. Ha hi da gomz eus se gant he fried.\nA-benn ar fin ec'h eas ar roue Tereüs e-unan da Aten da c'houlenn digant ar roue Pandion leuskel e verc'h Filomela da vont gantañ. Pa welas pegen koant e oa deuet e c'hoar-gaer da vezañ e fellas dezhañ kousket ganti, met hi ne felle ket dezhi.\nHe gwallañ a reas un deiz, troc'hañ he zeod, evit ma ned aje ket da gontañ, ha derc'hel anezhi en ur vac'h, e-kreiz ur c'hoad.\nMet an tri eo a voe troet en evned, ha daou zoare zo d'ar vojenn. Hervez an hini orin : Prokne en eostig a gan he c'han klemmus abalamour d'he mab kollet, ha Filomela e gwennili, peogwir n'he deus teod ebet, ha Tereüs e sparfell bepred war o lerc'h.\nHervez ar barzh latin Ovidius eo troet Prokne en gwennili, Filomela en eostig, ha Tereüs en houperig.\nAdtapet diwar « https://br.wikipedia.org/w/index.php?title=Filomela&oldid=1767056 »\nDernière modification le 30 Eos 2017, à 12:20\nKemmoù diwezhañ degaset d'ar bajenn-mañ d'an 30 Eos 2017, da 12:20.


Pajenn:Morvan - Buez ar Zent, 1894.djvu/843 - Wikimammenn\nPajenn:Morvan - Buez ar Zent, 1894.djvu/843\npell, hag ann ermit keaz en doa beac’h o vale. Korantin en devoue truez outhan, hag a zankaz he vaz enn douar enn eur ober eur bedenn da Zoue. Kerkent e sinklaz ac’hano eunn eienenn grenv, ha sant Primel n’en devoue ket ezomm mui da vont keit da gerc’hat dour.\nEunn droiad all, ar roue Grallon a erruaz gant ermitach Korantin goude beza bet o chaseal er c’hoat epad ann deiz. Ar roue a ioa eur maread tud oc’h ober koumpagnunez d’ezhan, hag holl oant dare gant ann naoun. Goulenn a rejont eta ouz ann ermit ha n’en doa netra da rei d’ezho da zibri. « — Eo », eme Gorantin, hag ar Zant d’ar red d’he feunteun da drouc’ha eunn tamm euz ar pesk. Goudeze e kasaz ann tamm-ze da geginer ar roue. Hema a zirollaz da c’hoarzin o velet petra ginniget d’ezhan. « — Petra, emezhan, oc’h ober goab emaoc’h ? Kant guech kement all ne ve ket aoualc’h evit ar roue hag he goumpagnunez. » « — Poazit ann tamm-ze ato, » eme Gorantin. Ar c’heginer a zentaz, hag ann tamm pesk a greskaz enn eur feson ker burzuduz ma oue pe a dra aoualc’h d’ar roue ha d’ann dud all a ioa asambles ganthan.\nAr mirakl-ma a reaz da C’hrallon beza leun a istim hag a respet evit Korantin. Rei a eure d’ezhan raktal ann douar a zo brema dindan parrez Ploudiern, hag ar Zant a zavaz eno eur gouent el leac’h ma oue heb dale eunn niver brao a venac’h. Er gouent-se e rea skol ive da vugale ann noblans ; ann tri vrudeta etouez ar re-ma a oue sant Guennole, sant Tudi ha sant Jakut.\nAr roue Grallon a ioa o chom e Kemper, hag en doa c’hoant pell a ioa da gaout eunn eskop er gear-ma. Abaoue m’en doa anavezet Korantin, e sonje ennhan evit ar garg-se, hag eunn devez her c’hasaz da Dour evit beza sakret gant sant Martin.\nSant Martin a oue joa ganthan ober ar pez a c’houlenne ar roue, ha pa zistroaz Korantin da Gemper, ann holl hen digemeraz evel eunn eal euz ann env. Grallon a roaz d’ezhan he balez evit servichout da iliz, hag e plas ar palez-se e oue savet divezatoc’h ar gathedral gaer a veler hirio.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/843&oldid=138093 »


Brychdyn - Wikipedia\nBrychdyn (Broughton e saozneg) zo ur gêriadenn eus biz Kembre, e Sir y Fflint. Emañ tost d'ar vevenn etre Kembre ha Bro-Saoz, hanter-hent etre Yr Wyddgrug ha Chester. E kumuniezh Brychdyn a Bretton emañ.\nAnavezet eo abalamour d'al labouradeg kirri-nij a zo eno, e dalc'h Airbus bremañ.\nAdtapet diwar « https://br.wikipedia.org/w/index.php?title=Brychdyn&oldid=1693946 »\nKemmoù diwezhañ degaset d'ar bajenn-mañ d'an 16 Meu 2016, da 18:13.


Ur bazenn ouzhpenn evit ar raktres "Breizh Tizh Bras"\nEmañ Kef ar Fiziadoù o vont da brestañ 550M€ d’ar Rannvro.\nDistro war ar galv da raktresoù 2009/2011\nDizoloit ar 36 raktres deskadurezh d’ar glad\nDa-heul ar galv da raktresoù Deskadurezh d’ar glad a oa bet roet lañs dezhañ e 2009 he deus ar Rannvro graet bilañs ar raktresoù bet kaset da benn evit ar Vreizhiz yaouank.\nIt d’an Transmusicales e THR evit 10€\nKuzul-rannvro Breizh, a-gevret gant an SNCF, a gas ac’hanoc’h d’an Transmusicales evit 10 € mont ha dont.\nEspern an tredan\nLañset eo ar c’houlzad Track O' Watts !\nD’ar 6 a viz Here e oa bet kinniget ar c’houlzad Track O' Watts ez-ofisiel a-raok reiñ lañs dezhañ da-geñver Gouel an Energiezh (eus ar 15 d’an 21 a viz Here). Diouzh emglev tredan Breizh eo ar c’houlzad kenaozet gant Rannvro Breizh, ar Stad hag an AEMEG (Ajañs an endro ha mestroniañ ar gremm). Gant an taol-arnod-se e vo roet tro da 70 familh eus B...\nAr C’huzul-rannvro a ro lañs d’ur Pass’ Bio\nEvit kas al labour-douar biologel war-raok emañ Rannvro Breizh o paouez krouiñ ur Pass’Bio kinniget d’an holl labourerien-douar a fell dezho lakaat amdreiñ o stal labour-douar.\nAr re yaouank e-kreizig-kreiz obererezh ar Rannvro\nStummerezh, implij ha kenemprerezh, met ivez lojeiz, yec’hed, treuzdougen, raktresoù ha keodedouriezh... : er « Garta engouestl evit ar re yaouank e Breizh » degemeret dimerc’her tremenet gant an 83 dilennad eus ar Rannvro, ez eus pemp diviz fetis ha daou-ugent. Ar sintezenn hag ar c’hendivizoù gant ur video.\nPolitikerezh rannvro ha labour-douar\nDa-geñver ar Space e tiskouez Rannvro Breizh pelec’h eo en em gavet he folitikerezh nevez evit al labour-douar\nAr sizhun-mañ, da-geñver 25vet Saloñs etrebroadel ar sevel loened (er Space, eus an 13 betek ar 16 a viz Gwengolo e Roazhon), e kinnig Rannvro Breizh hec’h « Emglev Nevez » : lakaet eo bet politikerezh nevez ar Rannvro a-fet labour-douar, bet savet asambles gant an dud a vicher eus Breizh ha votet e miz Mezheven, da dalvezout dija dre ar vro.\nPolitikerezh rannvroel yaouankiz\nEl liseoù e sikouro ar Rannvro ar re yaouank da sevel o dazont\nUr c’hantin emservij renevezet, livioù flamm er skol-lojañ, ur Greizenn Deuliaouiñ ha Titouriñ (KTT) aveet gant PCoù nevez, takadoù boutin kempennet-mat, un tamm skoazell arc’hant evit ur rakres desavadurel… : en tu-hont d’an deskadurezhioù akademikel zo fiziet ar garg anezho er Stad ez emell ar Rannvro er vuhez skol evit degas d’ar 137 000 a lisei...\nNa zevit ket kement a energiezh ken gant Trak O'Watts !\nDa-geñver Gouel an Energiezh, eus ar 15 betek an 21 a viz Here, e vo roet lañs d’ar c’houlzad espern an tredan Trak O'Watts. C’hoant ho peus da gemer perzh ennañ ha da lakaat ho fakturenn da zigreskiñ ? Lakait hoc’h anv evit bezañ unan eus ar familhoù a vo dibabet e Breizh !\nBreizh a dizh bras\nLañset eo al labourioù war hentoù-houarn Roazhon-Brest ha Roazhon-Redon\nKendalc’het e vez gant al labourioù war al linenn tizh bras : abaoe an 10 a viz Eost tremenet ez eus bet roet lañs da labourioù war roudennoù hentoù-houarn an div linenn vreizhat. E 2011 ez eo 39 km a vo adnevezet evel-se.


Hagen - Wikipedia\nHagen (distaget [ˈhaːɡən] en alamaneg) zo ur gêr vras en Alamagn. Emañ e stad Nordrhein-Westfalen, e lodenn su takad ar Ruhr, 15 km diouzh Dortmund, el lec'h ma kember ar stêrioù Lenne ha Volme gant ar Ruhr. E miz Kerzu 2010 e oa 188 529 a dud o chom enni.\nAn ti-kêr kozh (a-zehoù) hag ur greizenn genwerzh\nE Hagen emañ FernUniversität Hagen, ur skol-veur ma kelenner dre bellgelennerezh, an hini nemeti arc'hantet gant gouarnamant kreiz Alamagn. Gant ouzhpenn 67 000 studier (e miz Meurzh 2010), ez eo ar skol-veur vrasañ en Alamagn.\nLiammoù he deus Hagen gant ar c'hêrioù-mañ :\nEłk (Polonia) abaoe 1955\nLiévin (Bro-C'hall) abaoe 1960\nKouvola (Finland) abaoe 1963\nMontluçon (Bro-C'hall) abaoe 1965\nSteglitz-Zehlendorf (Alamagn) abaoe 1967\nBruck an der Mur (Aostria) abaoe 1975\nSmolensk (Rusia) abaoe 1985\nModi'in-Maccabim-Re'ut (Israel) abaoe 1997\nLec'hienn ofisiel Hagen\nAdtapet diwar « https://br.wikipedia.org/w/index.php?title=Hagen&oldid=1694167 »\nDernière modification le 17 Meu 2016, à 17:38\nKemmoù diwezhañ degaset d'ar bajenn-mañ d'an 17 Meu 2016, da 17:38.


Kartenn ar Großgermanisches Reich (Reich meur Alaman) , da vezañ tizhet gant politikerezhioù liammet gant mennad al Lebensraum. An harzoù a oa diazezet war ar Generalplan Ost, ar melestradurezh Nazi, hag hini ar Schutzstaffel (SS).\nAr droienn alamanek Lebensraum ('tiriad bevañ') a vez implijet evit ober anv eus an holl doareoù pe politikerezhioù liammet ouzh an trevadenniñ hag a oa bet buhezek mat er bloavezhioù 1890 betek ar bloavezhioù 1940 en Alamagn. Kroget e oa implij an droienn Lebensraum e-tro 1901, ur pal geopolitikel e oa deuet da vezañ evit an Impalaeriezh alaman e-pad ar C'hentañ Brezel-bed (1914–1918). Un diaz e oa eus ar Septemberprogramm a embanne selloù emled tiriad an impalaeriezh. An doare pellañ a oa bet gant ar mennad Lebensraum a oa bet hini ideologiezh ar Strollad Nazi (NSDAP) ha gant ren an Trede Reich betek fin an Eil Brezel-bed.\nUr wech tizhet ar galloud gant Adolf Hitler, al Lebensraum a oa deuet da vezañ diazez a-fed mennozhioù an naziegezh kement hag un digarez evit aloubadegoù an Trede Reich e kreiz ha reter Europa. Ar Generalplan Ost ('Steuñv hollek evit ar Reter') e oa anv an doare da aloubiñ ha didroc'hañ an tiriadoù nevez pe da vezañ aloubet. Gant ar sell-se, Alamagn he devoa ezhomm bras da gaout tiriadoù bevañ evit dreistbevañ. Pobladoù an tiriadoù-se a oa da vezañ riñset pe dre deportadurioù e Siberia, lazhadeget, pe c'hoazh lakaet da sklaved. Ar re-se a oa Poloniz, Ukrainiz, Rusianed, Tcheked hag ar broadoù slav gwelet evel nann-aryan.\nAr gouarnamant Nazi en doa ur sell reut war an tiriadoù-se o welet trevadennerien alaman diazezet eno dre gwir al Lebensraum ha se e-kerzh an Eil Brezel-bed met ivez goude-se kenkas ma vefe bet trec'h an Trede Reich e fin ar brezel. Lazhadeget eo bet dre-se poblañsoù a-bezh dre an naonegezh, ar boued o vezañ skrapet ha kaset en tiriadoù diazez ar Reich.\n↑ Utopia: The 'Greater Germanic Reich of the German Nation'. Institut für Zeitgeschichte (1999).\nAdtapet diwar « https://br.wikipedia.org/w/index.php?title=Lebensraum&oldid=1978962 »


8 152 ann. (2019)\nKrouet e voe kumun Donez e 1790 diwar ar barrez katolik. Lakaet e voe e Kanton Mouster-al-Loc'h hag e Bann Gwenrann. E 1800 e voe lakaet en Arondisamant Savenneg. E 1801 e voe lakaet e Kanton Sant-Nazer.\n138 gwaz ag ar gumun a gollas o buhez abalamour d'ar brezel, d.l.e. 4,82 % eus he foblañs e 1911.\nD'an 28 a viz Gwenholon 1941 e kouezhas un nijerez (Beaufort I marilhet W6501) eus aerlu ar Rouantelezh-Unanet (Royal Air Force) e Donez; mervel a reas he fevar nijour, unan anezhe a voe douaret e bered La Guérinière (Vande - Bro-C'hall), unan all e bered Pornizh; ne voe ket kavet korfoù an daou all;\nLakaet e voe ar gumun e Kanton Sant-Nazer-2 pa voe diskaret Kanton Mouster-al-Loc'h e 2014.\nAdtapet diwar « https://br.wikipedia.org/w/index.php?title=Donez&oldid=1987896 »\nKemm diwezhañ d'an 23 Ebr 2022 da 17:18\nKemmoù diwezhañ degaset d'ar bajenn-mañ d'an 23 Ebr 2022, da 17:18.


Ar mas zo ur c'hementad fizikel dezverkus eus ar c'hementad danvez zo en ur c’horf. Ur perzh diazez eus an danvez eo ar mas hag anadiñ a ra dre ziemluskted ar c'horfoù hag o etreober gravitadurel. E sistem etrebroadel unanennoù ar fizik (S.I.) ez eo ar c’hilogram hag a dalvez da unanenn vas ha neket ar gram (g). Implijet e vez ivez an donenn zo par da 1000 kg hag an unanenn vas atomek.\n↑ A-wezhioù e reer gant ar ger "tolz".\nAdtapet diwar « https://br.wikipedia.org/w/index.php?title=Mas&oldid=1634693 »


E brezhoneg, Local, Politique\nSinet eo bet ar garta Breizh 5/5 gant kêr zDinan e penn kentañ miz du ! Pezh a dalv e souten ar c’huzul-kêr Breizh adunvanet.\nAr 86vet kumun an hini eo. A-benn nebeut e vo staliet panelloù Breizh 5/5 e mont-treoù ar gumun.\nTags : breizh 5/5, Breizh Adunvanet, brezhoneg, dinan, réunification de la bretagne


Kaozeal:Filipineg - Wikipedia\nTagalog/filipineg[kemmañ ar vammenn]\nGwelet a ran n'az peus ket savet pennad ebet diwar-benn ar filipineg (filipino) a vije sañset stumm skoueriekaet an tagalog ha yezh ofisiel ar vro. Ha ne ziforc'hez ket an daou ? --Fulup 24 C'hwe 2006 da 23:31 (UTC)\ngeo, daou bennad zo: tagalogeg ha Filipinezeg. marteze vije bet gwelloc'h ober gant filipineg pe c'hoazh pilipineg, ro din da soñj hag e vo cheñchet mar vez ezhomm. a-hendall n'eo ket gwall hag-eñ e ra dave an daou anv-se da div yezh disheñvel pe get. meurlarjez eo bremañ amañ ha ne vez ket labouret evel-just met pa tistoin d'ar skol-veur ec'h in da lakaat ur sell pizh war ul levr dispar diwar-benn an tagaloeg ez eus enni, ennañ un tamm displegadenn hir a-walc'h diwar-benn an diforc'h etre tagaloeg ha filininezeg/pilipineg. d'am soñj emañ heñvel a-walc'h an traoù gant bahasa melayu ha bahasa malaysia met n'on ket sur.\n--Neal 25 C'hwe 2006 da 11:02 (UTC)\ntrugarez dit. Emaon o paouez kavout ar pennad filipinezeg. Ne oa ket bet renket e-touez ar rummad rummad:Yezhoù Filipinez (graet eo bremañ) ha dre m'am boa klasket gant Filipineg ne'm boa kavet netra. Ezhomm am eus bet eus ar ger e pennad Manila. Ya, un tamm skañvoc'h e vefe degemer Filipineg da'm soñj, pe Fulupeg ne vefe ket fall ivez :). --Fulup 25 C'hwe 2006 da 11:09 (UTC)\nfilipinezeg > filipineg --Neal 25 C'hwe 2006 da 11:14 (UTC)\nAdtapet diwar « https://br.wikipedia.org/w/index.php?title=Kaozeal:Filipineg&oldid=34677 »\nKemmoù diwezhañ degaset d'ar bajenn-mañ d'an 25 C'hwe 2006, da 11:21.